
	讜讛转谞谉 讛专讻讬谞讛 讜诪讬爪讛 讛专讬 讛讬讗 砖诇 转专讜诪讛 转讬诪讛 讗诪讗讬 讛讜讬 砖诇 . 转专讜诪讛 讜讛讗 讗讬谞讜 讞讬讬讘 诇转专讜诐 讗诇讗 讗讞讚 诪谉 谞' 讗''讻 讻诪讜 讗讜转谉 诪讚讜转 砖诇 讞讜诇讬谉 转讛讬讛 砖诇 转专讜诪讛 讜砖诇 讞讜诇讬谉 讛讬讜 讘诇讗 讛专讻讬谞讛 讜诪讬爪讛 讜讬''诇 讚讻砖拽专讗 砖诐 注诇 讗讜转讛 诪讚讛 讙诪专. 讘讚注转讜 砖转讛讬讛 讻讜诇讛 转专讜诪讛 注诐 讛诪讬爪讜讬 讜讚讜拽讗 讘转专讜诪讛 讗诪专 讛专讻讬谞讛 讜诪讬爪讛 讛讜讬 转专讜诪讛 讗讘诇 诇注谞讬谉 诪注砖专讜转 诇讗 讚讛诪专讘讛 讘诪注砖专讜转 诪注砖专讜转讬讜 诪拽讜诇拽诇讬谉: 诪砖讜诐 讬讗讜砖 讘注诇讬诐 谞讙注讜. 讛讜讬 诪爪讬 诇砖谞讜讬讬 讚讛讜讬 转专讜诪讛 诪砖讜诐 讚讗讬谉 讘专讬专讛 讚讻砖拽专讗 砖诐 讗讬谉 讬讚讜注 讗讬讝讛 讬讛讗 诇诪讟讛: 讗诇讗 爪诇讜讞讬转 讗讘讚讛 诪讚注转 讛讬讗. 讜讗注''讙 讚驻讜谞讚讬讜谉 谞诪讬 讗讘讚讛 诪讚注转 讛讬讗 砖诪砖诇讞讜 讘讬讚 转讬谞讜拽 诪''诪 讻讬讜谉 砖讛驻讜谞讚讬讜谉 砖诇 讘注诇 讛讘讬转 谞砖讗专 讘讬讚 讛讞谞讜讜谞讬 讗讬谞讜 驻讜讟专讜 注讚 砖讬讘讬讗讜 诇讬讚讜 砖讜讛 驻讜谞讚讬讜谉 砖诪谉 讜讗讬住专 讜讗诐 讛讬讛 诪讞讝讬专 讗讜转讜 驻讜谞讚讬讜谉 注爪诪讜 诇转讬谞讜拽 讛讻讬 谞诪讬 讚讛讜讛 驻讟讜专: 讜讻讙讜谉 砖谞讟诇讛 讞谞讜讜谞讬 注诇 诪谞转 诇讘拽专讛 讻讚砖诪讜讗诇 讻讜'. 讜住讬驻讗 讚拽转谞讬 讜诪讜讚讬诐 讞讻诪讬诐 诇专讘讬 讬讛讜讚讛 讘讝诪谉 砖讛爪诇讜讞讬转 讘讬讚 转讬谞讜拽 讚驻讟讜专 诇讗讜 讚讜拽讗 讘讬讚 转讬谞讜拽 讗诇讗 讗驻讬' 谞讟诇讛 谞诪讬 注''诪 砖诇讗 诇讘拽专讛: 讛诇讜拽讞 讻诇讬 诪讘讬转 讛讗讜诪谉 注''诪 诇讘拽专讜 讜谞讗谞住 讘讬讚讜 讞讬讬讘. 诇讻讗讜专讛 谞专讗讛 讚讞讬讬讘 诪砖讜诐 讚讞砖讬讘 讻砖讜讗诇 讚住''驻 讚' 谞讚专讬诐 (谞讚专讬诐 讚祝 诇讗.) 诪驻专砖 讟注诪讗 讚砖诪讜讗诇 讚拽住讘专 讛谞讗转 诇讜拽讞 讛讬讗 讛讬讬谞讜 讻砖讜讗诇 砖讻诇 讛讛谞讗讛 砖诇讜 讜注讜讚 讚讘驻' 讛讗讜诪谞讬谉 (讘''诪 讚祝 驻:) 讙讘讬 讛讗 讚讗诪专 专讘 讞住讚讗 诇讗 砖谞讜 讛讗 讚拽转谞讬 砖诇讞讛 讜诪转讛 讞讬讬讘 讗诇讗 讻砖讛讞讝讬专' ' 讘转讜讱 讬诪讬 砖讗诇转讛 讗讘诇 诇讗讞专 讬诪讬 砖讗诇转讛 驻讟讜专 讜诪住讬拽 讗诪讬诪专 讚诪住转讘专讗 讚驻讟讜专 诪砖讜讗诇 讜讞讬讬讘 讻谞讜砖讗 砖讻专 讛讜讗讬诇 讜谞讛谞讛 诪讛谞讛 转谞讬讗 讻讜讜转讬讛 [讚讗诪讬诪专] 讛诇讜拽讞 讻诇讬 诪讘讬转 讛讗讜诪谉 讻讜' 讜谞讗谞住讜 讘讛诇讬讻讛 讞讬讬讘 讘讞讝专讛 驻讟讜专 诪驻谞讬 砖讛讜讗 讻谞讜砖讗 砖讻专 驻讬专讜砖 诇讻讱 驻讟讜专 讘讞讝专讛 讻砖谞讗谞住讜 砖讗讬谞讜 讗诇讗 砖讜诪专 砖讻专 讜诪讚诪讬讬转讬 诪讬谞讛 讗讛讛讬讗 讚讛讞讝讬专讛 诇讗讞专 讬诪讬 砖讗诇转讛 诪砖诪注 讚讛讗 讚拽转谞讬 谞讗谞住讜 讘讛诇讬讻讛 讞讬讬讘 讚讛讜讬 诪讟注诐 砖讜讗诇 讗''讻 诪讬诇转讬讛 讚砖诪讜讗诇 谞诪讬 讛讜讬 诪讟注诐 砖讜讗诇 讚讛讗 诪讛讛讬讗 讘专讬讬转讗 诪讬讬转讬 讘谞讚专讬诐 (砖诐:) 住讬讬注转讗 诇砖诪讜讗诇 诪讬讛讜 专砖''讬 驻讬专砖 讘讘''诪 (砖诐) 讚谞讗谞住讜 讘讛诇讬讻讛 讞讬讬讘 诪砖讜诐 讚讞砖讬讘 讻诇讜拽讞 讜诪''诪 诪讬讬转讬. 诪讬谞讛 砖驻讬专 讗讛讛讬讗 讚讗诪讬诪专 讻讬 讛讬讻讬 讚讞砖讬讘 诇讬讛 讘专讬讬转讗 谞讜砖讗 砖讻专 讘讞讝专讛 讗注''驻 砖讘讟诇 讛诪拽讞 诪砖讜诐 讚注讚 讛砖转讗 讛讬讛 讻诇讜拽讞 讛讻讬 谞诪讬 砖讜讗诇 讗讞专 砖讻诇讜 讬诪讬 砖讗诇转讛 讛讜讬 砖讜诪专 砖讻专 讻讬讜谉 砖谞讛谞讛 讘砖讗诇讛 注讚 注讻砖讬讜 讜讻谉 谞专讗讛 诇专''讬 讚讞砖讬讘 诇讜拽讞 讜诪讬讬转讬 专讗讬讛 诪讛讛讬讗 讚诇拽诪谉 讚讗讬讬转讬 拽专讬 诇驻讜诐 谞讛专讗 讚讗诪专 专讘 讻讛谞讗 讗讬谉 讗讚诐 诪拽讚讬砖 讚讘专. 砖讗讬谞讜 砖诇讜 讜讗讬 砖讜讗诇 讛讜讬 讗诪讗讬 诇讗 讬讜讻诇 诇讛拽讚讬砖 诪讛 砖讛砖讗讬诇 讘讬讚 讗讞专讬诐 讻诪讜 砖讛诪砖讻讬专 讬讻讜诇 诇讛拽讚讬砖 讻讚讗诪专讬' 讘驻' 讛讗讜诪专 诪砖拽诇讬 注诇讬 (注专讻讬谉 讚祝 讻讗. 讜砖诐) 讜讗讬谉 谞专讗讛 诇专砖讘''讗 专讗讬讛 讚讛转诐 诇讗 注诇 诪谞转 诇讘拽专诐 谞讟诇诐 讗诇讗 注诇 诪谞转 诇拽谞讜转 诪讬讚 讜诇讻讱 讗讬谉 讬讻讜诇 讛诪讜讻专 诇讛拽讚讬砖讜 讜讛砖讬讘 诇讜 专''讬 讚诪砖诪注 砖谞讟诇诐 讻讚讬 诇讘拽专诐 诪讚诪讬讬转讬 诇讬讛 讗讚砖诪讜讗诇 讜讗讬谉 诇讛拽砖讜转 讗讬 砖讜讗诇 讛讜讬 讗诪讗讬 诇讗 驻讟讜专 讛讞谞讜讜谞讬 讻砖谞讟诇讛 注诇 诪谞转 诇讘拽专讛 讜讛讞讝讬专讛 诇讬讚 讛转讬谞讜拽 讚讻诇转讛 砖讗诇转讜 讻讬讜谉 砖讛讞讝讬专讛 诇诪拽讜诐 砖诇拽讞讛 讚讛讗 讗诪专 讘住诪讜讱 诇专讘讬 讬讛讜讚讛 砖讜讗诇 砖诇讗 诪讚注转 砖讜讗诇 讛讜讬 . 讛讞讝讬专讛 诇讬讚 讛转讬谞讜拽 驻讟讜专 讚讛转诐 讜讚讗讬 讛讜讬 砖讜讗诇 砖诇讗 诪讚注转 讗讬谞讜 讞讬讬讘 诇讛讞讝讬专讛 讗诇讗 诇诪拽讜诐 砖谞讟诇 讗讘诇 讛讻讗 讚砖讜讗诇 诪讚注转 讛讜讗 讞讬讬讘 诇讛讞讝讬专 诇讬讚 讘注诇讬诐: 讗讬 讛讻讬 讗讬诪讗 住讬驻讗 讜诪讜讚讬诐 讞讻诪讬诐 诇专' 讬讛讜讚讛 讻讜'. 讜专讘讛 讜专讘 讬讜住祝 住讘专讬 讻讜' 讘讝诪谉 砖讛爪诇讜讞讬转 讘讬讚 讛转讬谞讜拽 讚讛讬讬谞讜 砖讛讘讬讗讛 诪讘讬转 讗讘讬讜:





专讘讬谞讜 讙专砖讜诐

讛专讬 讛讬讗 砖诇 转专讜诪讛. 讚诪讛 砖诪讬爪转 诇讗 讛讜讬 讚讘注诇 讛讘讬转 讚诇讛讜讬 讞讜诇讬谉 讗诇讗 讻讬讜谉 砖诪讚讚 讘讛 转专讜诪讛 讛专讬 讛讬讗 转专讜诪讛 讛诪爪讜讬. 讜诪转谞讬' 拽讗诪专 讚诪讜讻专 讛讜讬 讚讛讬讬谞讜 讘注诇 讛讘讬转:



讗诪专 专' 讗讘讛讜 讛转诐 讘诪转谞讬' 诇讛讻讬 砖诇 诪讜讻专 讛讜讬 讚诪砖讜诐 讬讗讜砖 讘注诇讬诐 谞讙注讜 讘讛. 砖诪转讬讗砖 讛诇讜拽讞 诪讗讜转讜 诪爪讜讬 砖讗讬谞讜 专爪讜谞讜 诇讛诪转讬谉 注讚 砖讬转诪爪讛 讻讜诇讜 讗讘诇 讛讻讗 讘转专讜诪讛 诇讗 讬讚注 诪讗谉 谞讬谞讛讜 讘注诇讬诐 讚转专讜诪讛 讚诇讬讬讗砖讜 诪讬谞讬讛 诇讛讻讬 讛专讬 讛讜讗 砖诇 转专讜诪讛. 专' 讬讛讜讚讛 讗专讬砖讗 拽讗讬 讜诇拽讜诇讗 讚拽转谞讬 专讬砖讗 讛诪讜讻专 讞讬讬讘 诇讛讟讬祝 诇讜 讙' 讟讬驻讬谉 讘讻诇 注转 诪讻讬专讛 讜讗转讗 专' 讬讛讜讚讛 诇诪讬诪专 注专讘 砖讘转 注诐 讞砖讬讻讛 驻讟讜专 讚讛讬讬谞讜 拽讜诇讗. 讗讜 讚诇诪讗 讗住讬驻讗 讗讞谞讜谞讬 拽讗讬 讜诇讞讜诪专讗 讚专' 讬讛讜讚讛 讗讜诪专 注"砖 注诐 讞砖讬讻讛 讛讞谞讜讜谞讬 驻讟讜专 诪诇讛讟讬祝 讗讘诇 讘砖讗专 讝诪谉 讞讬讬讘 诇讛讟讬祝. 讛讜讜 砖诪注讬谞谉 讚讗讞谞讜讜谞讬 拽讗讬 讻讚讗诪专 诪驻谞讬 砖讞谞讜讜谞讬 讟专讜讚 讗讜转讛 砖注讛 砖拽讜谞讬谉 诪诪谞讜 专讘讬诐:



驻讬住' 讛砖讜诇讞 讗转 讘谞讜 讻讜' 讜谞转谉 诇讜 讗转 讛讗讬住专 砖讬讜诇讬讱 诇讞谞讜讜谞讬. 砖讬讘专 讛转讬谞讜拽 讗转 讛爪诇讜讞讬转 讘讞讝讬专转讜 注诐 讛砖诪谉 讜讗讬讘讚 讗转 讛砖诪谉 砖拽谞讛 讘讗讬住专. 讞谞讜讜谞讬 讞讬讬讘 诇砖诇诐 讛讗讬住专 讜讛爪诇讜讞讬转 诇讘注诇 讛讘讬转. 专' 讬讛讜讚讛 驻讜讟专 讞谞讜讜谞讬 砖注诇 诪谞转 讻谉 砖诇讞讜. 讻诇讜诪专 讘注诇 讛讘讬转 驻砖注 砖砖讬诇讞 讘讬讚 转讬谞讜拽 讜讗讘讬讚讛 诪讚注转 讛讬讗:



讜诪讜讚讬诐 讞讻诪讬诐 诇专"讬. 讗注"驻 砖诪讞讬讬讘讬谉 讛讞谞讜讜谞讬 讻砖砖讬讘专 讛转讬谞讜拽 讘讞讝讬专转讜 砖讛讬讛 诇讜 诇讞谞讜讜谞讬 诇讛讜诇讬讱 诪讜讚讬诐 讗诐 讻诇 讝诪谉 砖讛爪诇讜讞讬转 注讚讬讬谉 讘讬讚 转讬谞讜拽 讜注讚 砖讞谞讜讜谞讬 诪讜讚讚 诇转讜讻讛 谞砖讘专讛 驻讟讜专 讛讞谞讜讜谞讬:



讘砖诇诪讗 讗讬讘讚 讗转 讛讗讬住'. 讻诇讜诪专 讗转 讛砖诪谉 讘讗讬住专 讻讜' 讘讛讗 驻诇讬讙讬 讚专讘谞谉 住讘专讬 诇讗讜讚讜注讬 诇讞谞讜讜谞讬 砖讙专 诇讬讛 讘讬讚 转讬谞讜拽 讻讚讬 砖讬讘讬谉 砖转讬谞讜拽 讗讬谞讜 讘专 讛讘讗转 砖诪谉 讜砖诇讞 讘讬讚讜 讻讚讬 砖讬讘讬讗 诇讜 讛讞谞讜讜谞讬 注爪诪讜 讗讜 砖诇讜讞讜. 讜专' 讬讛讜讚讛 住讘专 诇砖讚讜专讬 诪诪砖 砖讚专讬' 诇转讬谞讜拽 讜讗诐 砖驻讱 讛转讬谞讜拽 诪讛 驻砖注 讬砖 诇讞谞讜讜谞讬 讘讻讱:



讗诇讗 砖讬讘专 转讬谞讜拽 诇爪诇讜讞讬转. 讗诪讗讬 诪讞讬讬讘讬 专讘谞谉 诇讞谞讜讜谞讬 讜讛诇讗 讗讘讬讚讛 诪讚注转 讛讬讗 砖注砖讛 讘注诇 讛讘讬转 砖砖诇讞讛 讗驻讬诇讜 专讬拽谞讬转 讘讬讚 转讬谞讜拽 砖讚专讻讜 诇砖讘讜专:



讗诪专 专讘 讛讜砖注讬讗. 讛讗讬 讚诪讞讬讬讘讬 专讘谞谉 诇讞谞讜讜谞讬 讘砖砖讬讘专 爪诇讜讞讬转 诇讗 讘砖讬讘专 转讬谞讜拽 诪讬讬专讬 讗诇讗 讘诇讗 转讬谞讜拽 诪讬讬专讬 讜讘砖讬讘专 讞谞讜讜谞讬 注爪诪讜 诪讬讬专讬. 讜讛讻讗 讘讘注讛"讘 诪讜讻专 爪诇讜讞讬讜转 注住拽讬谞谉 讜讘讗 讞谞讜讜谞讬 诇拽谞讜转 爪诇讜讞讬转 讜谞讟诇讛 注诇 诪谞转 诇讘拽专讛 讗诐 讬驻讛 讛讬讗 讜谞驻诇讛 诪讬讚讜 讜谞砖讘专讛 讜讻讚砖诪讜讗诇 讚讗诪专 讻讜'. 诇讬诪讗 讛讗 诪诇转讗 讚砖诪讜讗诇 转谞讗讬 讛讬讗 讚专' 讬讛讜讚讛 讚驻讟专 讞谞讜讜谞讬 诇讬转 诇讬讛 讚砖诪讜讗诇:



诇注讜诇诐 讚讘专讬 讛讻诇 讛讬讗. 讜讘讛讗 诇讗 驻诇讬讙讬 讗诇讗 讘诪讗讬 驻诇讬讙讬 专' 讬讛讜讚讛 讜专讘谞谉 讘爪诇讜讞讬转 讘讞谞讜讜谞讬 诪讜讻专 爪诇讜讞讬转 注诐 讛砖诪谉 讜砖诇讞 讘谞讜 讗爪诇 讞谞讜讜谞讬 诇诪讜讚 诇讜 讘讗讬住专 砖诪谉 讜讘爪诇讜讞讬转 砖诇 讞谞讜讜谞讬 讚讛讻讗 诇讗 诪爪讬 诇诪讬诪专 讗讘讬讚讛 诪讚注转 讛讬讗 讚讛讗 诇讗 砖讬讙专 讗讘讬讜 讘讬讚讜 砖讜诐 讻诇讬. 讜砖讬讙专 诇讜 讛讞谞讜讜谞讬 讛砖诪谉 注诐 讛爪诇讜讞讬转 讘讬讚 转讬谞讜拽 讜砖讬讘专讜. 讜讗讝讚讗 专' 讬讛讜讚讛 诇讟注诪讬' 讚讗诪专 诇砖讚讜专讬 讛砖诪谉 讜讛爪诇讜讞讬转 砖讚专讬讛 讗讘讬讜 讜驻讟讜专 讛讞谞讜讜谞讬. 讜专讘谞谉 诇讟注诪讬讬讛讜 讜讻讜':



讗讬 讛讻讬. 讚讻讬 诪讜拽诪转 诇讛 讘讞谞讜讜谞讬 诪讜讻专 讛爪诇讜讞讬转:



讗讬诪讗 住讬驻讗 讜诪讜讚讬诐 讞讻诪讬诐 诇专' 讬讛讜讚讛 讻讜'. 讜讛讗诪专转 讚讞谞讜讜谞讬 诪讜讻专 爪诇讜讞讬讜转 讜诇讗讜讚讜注讬讛 砖讚专讬讛. 讗讬 讛讻讬 诪讗讬 讻诇 讝诪谉 砖讛爪诇讜讞讬转 讘讬讚 转讬谞讜拽. 诪讗讬 讘注讬 爪诇讜讞讬转 讘讬讚 转讬谞讜拽 讜讗诪讗讬 驻讟讜专 讜讛讗 爪诇讜讞讬转 讚讞谞讜谞讬 讛讬讗. 讗诇讗 讗讘讬讬 讘专 讗讘讬谉 讻讜' 讛讻讗 讘诪讗讬 注住拽讬谞谉. 讚驻诇讬讙讬 专' 讬讛讜讚讛 讜专讘谞谉:



讻讙讜谉 砖砖诇讞 讘注诇 讛讘讬转 讘讬讚 讘谞讜 爪诇讜讞讬转 诇诪讜讚 诇讜 讘转讜讻讛. 讜谞讟诇讛 讛讞谞讜谞讬 诪讬讚 讛转讬谞讜拽 诇诪讜讚 诇讜 诇转讜讻讛 讚讻讬讜谉 讚谞讟诇讛 诪讬讚 讛转讬谞讜拽 谞转讞讬讬讘 讘讗讞专讬讜转讛 讻讚专讘讛 讚讗诪专 专讘讛 讛讻讬砖讛 讘诪拽诇 诇讘讛诪转 讞讘讬专讜 砖讛讬转讛 转讜注讛 讜讘专讞讛 谞转讞讬讬讘 讘讗讞专讬讜转讛. 讜讗诐 砖讬讘专讛 砖讜讘 讛转讬谞讜拽 讘讞讝讬专讛 [谞转讞讬讬讘 讛讞谞讜讜谞讬] 诇专讘谞谉:





专诪讘"谉

讜专诪讬谞讛讬 讛专讻讬谞讛 讜诪讬爪转 讛专讬 讛讬讗 砖诇 转专讜诪讛. 转诪讛谞讬 诪讛 注谞讬谉 转专讜诪讛 诇讻讗谉 讜讛转诐 讗讬住讜专 讛讜讗 诇讞讜诇讬谉 讜注诇 讻专讞讬谉 讚转专讜诪讛 讛讜讗 讜诪讬讛讜 诪转谞讬' 讙讜驻讗 转诪讬讛讗 讘诇讗 诪爪讜讬 谞诪讬 讛讻诇讬 讗住讜专 诇讞讜诇讬谉 讜讗注"驻 砖谞讟祝 诪讗讛 讟驻讬谉 讜讬砖 住讜讘专讬谉 诇驻专砖' 讘拽讜专讗 砖诐 诇诪讚讛 讻讙讜谉 砖讗诪专 砖转讬 诪讚讜转 砖讗谞讬 注转讬讚 诇讛驻专讬砖 讛专讬 讛谉 转专讜诪讛 砖讗讬谉 砖诐 转专讜诪讛 讞诇 讗诇讗 砖注讜专 讛诪讚讛 讜诪讻讬讜谉 砖讛讟讬祝 砖诇砖 讟驻讬谉 讻讘专 讬爪讗 讬讚讬 诪讚讛 讜讛砖讗专 讞讜诇讬谉 讗诇讗 砖讗诐 讛专讻讬谞讛 讛专讬 讛讬讗 砖诇 转专讜诪讛 讜诪"讛 诪拽砖讬 诇讛讚讬' 讛讬讗 砖诇 诪讜讻专.
讜讝讛 讛驻讬' 诪诪讬 砖诇讗 注讬讬谉 讘诪砖谞讛, 讚讛转诐 (转专讜诪讜转 讬讗,讜) 拽转谞讬 诪讙讜专讛 砖驻谞讛 诪诪谞讛 讞讟讬 转专讜诪讛 讗讬谉 诪讞讬讬讘讬谉 讗讜转讜 诇讛讬讜转 讬讜砖讘 讜诪诇拽讟 讗讞转 讗讞转 讗诇讗 诪讻讘讚 讻讚专讻讜 讜谞讜转谉 诇转讜讻讛 讞讜诇讬谉 讜讻谉 讞讘讬转 砖诇 砖诪谉 砖谞砖驻讻讛 讜讻讜' 讛诪注专讛 诪讻讚 诇讻讚 讜谞讟祝 砖诇砖 讟驻讬谉 谞讜转谉 诇转讜讻讛 讞讜诇讬谉 讛专讻讬谞讛 讜诪讬爪转 讜讻讜' 诇诪讚谞讜诪注谞讬谉 讛诪砖谞讛 砖诪讗讞专 砖讬注讜专' 讛讞讘讬转 讜谞讟祝 砖诇砖 讟驻讬谉 讛砖讗专 讘讟诇 讛讜讗 讘讚驻谞讬 讛讞讘讬转 诇注谞讬谉 讝讛 砖诪讜转专 诇讛专讘讜转 注诇讬讜 讞讜诇讬谉 讜讛讗 讘讟诇 讘讛谉 讜讗讬谞讜 诪讚诪注 拽诇 讛讜讗 砖讛拽讬诇讜 讞讻诪讬诐 讘讚讘专 诪驻谞讬 砖讗讬 讗驻砖专 诇讛讟专讬讞 注诇 讛爪讘讜专 讬讜转专 诪讚讬. 
讜诪爪讗转讬 讘讬专讜砖诇诪讬 砖诐 (转专讜诪讜转 讬讗,讛) 转谞讬 专讘讬 讞诇驻转讗 讘专 砖讗讜诇 拽讚专讛 砖讘砖诇 讘讛 转专讜诪讛 诪讙注讬诇讛 讘讞诪讬谉 讙"驻 讜讚讬讜 讗"专 讘讗 讗讬谉 诇诪讚讬谉 诪诪谞讛 诇注谞讬谉 谞讘诇讛 讗"专 讬讜住讬 拽砖讬转' 拽讜诪讬 专' 讘讗 转专讜诪讛 讘注讜谉 诪讬转讛 谞讘诇讛 讘诇讗 转注砖讛 讜转讬诪专 讛讻讬谉 讻诪谉 讚诪专 诪讗讬诇讬讛谉 拽讘诇讜 注诇讬讛谉 讗转 讛诪注砖专讜转 专"讬 讘专 砖讜诇诐 讘注讗 拽讜诪讬 专' 诪谞讗 转诪谉 讗讬转诪专 讜谞讟祝 砖诇砖 讟讬驻讬谉 谞讜转谉 诇转讜讻讛 讞讜诇讬谉 讜讛讻讗 讗转诪专 讛讻讬谉 讗"诇 讻讗谉 注"讬 讛讗讜专 讛讜讗 谞讙注诇 诇诪讚谞讜 诪讻讗谉 砖讻诇 讘爪讜谞谉 诪砖谞讟祝 讛砖讗专 诪讜转专 诇讘讟诇讜 讘专讜讘 讜讗驻讬诇讜 讘转专讜诪讛 讚讗讜专讬讬转讗 讚诪转谞讬转讬谉 讜讚讗讬 讘转专讜诪讛 讚讗讜专讬讬转' 拽转谞讬 讜诪讝讛 讜讚讗讬 讗讬谉 诇诪讚讬谉 诪诪谞讜 诇谞讘诇讛 讜诇讬讬谉 谞住讱 讚讛转诐 讘注讬谞谉 讛讻砖专 讙诪讜专 诇讻诇讬 讗讘诇 讘讘讬砖讜诇 拽讚讬专讛 诇讬讻讗 诇讘讟讜诇讬 讻诇讜' 讚讟讜讘' 讘诇注 讜讟讜讘' 驻诇讬讟 讛讬诇讻讱 讘转专讜诪讛 讚讗讜专讬讬转讗 讛转讜专讛 讛注讬讚讛 注诇 讻诇讬 讞专砖 砖讗讬谞讜 讬讜爪讗 诪讬讚讬 讚驻谞讜 讜讘讚专讘谞谉 诪讙注讬诇讛 砖诇砖讛 驻注诪讬诐 讜讗讜诪专 讗谞讬 讗讬谉 诇诪讚讬谉 诪诪谞讜 讗驻讬诇讜 诇砖讗专 讗讬住讜专讬谉 讚专讘谞谉 讜讗讬谉 爪专讬讱 诇讜诪专 诇住转诐 讬讬谞诐 砖讛讜讗 讞诪讜专 讬讜转专 诪讗讬住讜专讬 转讜专讛 讘砖讬注讜专讬谉, 讜讘诪住讻转 讝讘讞讬诐 (爪讜,讘)谞诪讬 诪讜讻讞 讘拽讚专讛 砖讘砖诇 讘讛 转专讜诪讛 讚讛讻砖讬专讛 讘砖讗专 讗讬住讜专讬谉 诇诪专讬拽讛 讜砖讟讬驻讛 讜诇砖讻讬专讛 讚讞专住. 



讘砖诇诪讗 讘讗讬住专 砖诪谉. 诇讗讜 讗讘讚讛 诪讚注转 讛讬讗, 讚讻讬讜谉 讚砖诪谉 砖诇 讞谞讜谞讬 讛讜讗 诇讗 拽谞讗讜 讘注诇 讛讘讬转 砖讛专讬 诇讗 诪砖讱 讜讗讬谉 诪砖讬讻转 讛转讬谞讜拽 讻诇讜诐 讚诇讗讜讚讜注讬讛 砖讚专讬讛 讜讗注"讙 讚讗讘讚讛 诪讚注转 讛讬讗 诇讙讘讬 讗讬住专 诇讙讘讬 砖诪谉 诪讬讛讗 讚讬谉 讛讜讗 砖讬转讞讬讬讘 讘讗讬住专 讜砖诪谉, 讗诇讗 爪诇讜讞讬转 讻讬讜谉 讚讗讘讜讛 诪住专讛 诇讬讚 讛转讬谞讜拽 讛讜讛 诇讛 讗讘讚讛 诪讚注转, 讜讗注"驻 砖谞讟诇诐 讞谞讜谞讬 诇讗 谞转转讬讬讘 讘讛 讗诇讗 诇讛讞讝讬专讛 诇诪拽讜诐 砖谞讟诇讛 讘讬谉 诪砖转诪专 讘讬谉 讗讬谞讜 诪砖转诪专 讚诪讗讬 注讘讚. 



讛讻讗 讘讘注诇 讛讘讬转 诪讜讻专 爪诇讜讞讬讜转 注住拽讬谞谉 讜讻讙讜谉 砖谞讟诇讛 讞谞讜谞讬 注诇 诪谞转 诇讘拽专讛. 讗讬转 讚诪驻专砖讬 诪讬讚 讛转讬谞讜拽 讜讻谉 谞专讗讬谉 讛讚讘专讬诐 诪讚拽转谞讬 住讬驻讗 讜诪讜讚讬诐 讞讻诪讬诐 诇专' 讬讛讜讚讛 讘讝诪谉 砖讛爪诇讜讞讬转 讘讬讚 转讬谞讜拽 讜诪讚讚 讞谞讜谞讬 诇转讜讻讛 砖讛讜讗 驻讟讜专 讻诇讜诪专 砖诇讗 谞讟诇讛 诪讬讚讜 讻诇诇 讜讗讬 谞诪讬 谞讟诇讛 砖诇讗 诇讘拽专讛 讛专讬 讛讬讗 讻讗诇讜 讘专砖讜转讜 砖诇 转讬谞讜拽 讜讻谉 驻讬' 讛专讘 专讘讬 砖诪讜讗诇 讝"诇 讜讛讬讬谞讜 讚讗诪专讬谞谉 讜讻讚砖诪讜讗诇 讜讻讜' 驻讬' 讚转谞讗 拽诪讗 住讘专 诇讛 讻砖诪讜讗诇 讜讻讬讜谉 讚谞注砖讬转 砖注讛 讗讞转 讘专砖讜转讜 砖诇 诇讜拽讞 讜讻砖诇讜 讚诪讬讗 讗讬谞讜 讬讜爪讗 讬讚讬 讛砖讘讛 讘诪讞讝讬专 诇转讬谞讜拽 讗注"驻 砖讛讞讝讬专 诇诪拽讜诐 砖谞讟诇 讚讚诪讬讗 诇讛讗 讚讗诪专讬谞谉 讘诪住拽谞讗 讚讗讬 讙讝诇谉 讛讜讬 爪专讬讱 讛砖讘讛 诇讬讚 讘注诇讬诐 讜专' 讬讛讜讚讛 诇讬转 诇讬讛 讚砖诪讜讗诇 讚诪讞讬讬讘 诇讬讛 讘讗讜谞住讬谉 讜诪砖讜讬 诇讬讛 讻诇讜拽讞 讙诪讜专 讗诇讗 砖讜诪专 砖讻专 讛讜讬 讜诪讬驻讟' 讘诪讞讝讬专讛 诇诪拽讜诐 砖谞讟诇 讚讛讗 讗驻讬' 砖讜讗诇 驻讟专 谞驻砖讬讛 讘讛讻讬 讻讚讗诪专讬谞谉 谞诪讬 讘诪住拽谞讗 讜诪专 住讘专 砖讜讗诇 讛讜讬.
讜讗讬讻讗 讚诪驻专砖讬 诇讛 砖谞讟诇讛 诪讬讚 讘注诇 讛讘讬转, 讜住讬驻讗 讛讻讬 拽转谞讬 讜讘讝诪谉 砖转讬谞讜拽 讛讘讬讗讛 讗爪诇讜 讜诇讗 讛讬转讛 讘讬讚 讞谞讜谞讬 驻讟讜专, 讜讗注"讙 讚讗拽砖讬谞谉 诇拽诪谉 讗讬 讛讻讬 住讬驻讗 讚拽转谞讬 讜讻讜'. 讜诇讗 讗讜拽讬诪谞讗 讘砖讛讘讬讗讛 讛转讬谞讜拽 诪砖讜诐 讚诇讛讛讜讗 驻讬专讜拽讗 诇讗讜 讘爪诇讜讞讬转 讚讘注诇 讛讘讬转 注住拽讬谞谉 讗诇讗 讘砖诇 讞谞讜谞讬 讜专讬砖讗 讜住讬驻讗 讘转专讬 讙讜谞讬 诇讗 诪讜拽诪讬谞谉 讜讛讗 驻讬' 诇讗 讬讚注谞讗 诇讬讛 讚讗讬 诪讬讚 讘注诇 讛讘讬转 谞讟诇讛 讘诇讗 砖诪讜讗诇 谞诪讬 讞讬讬讘 诇专讘谞谉 讚讛讗 讗驻讬诇讜 砖讜诪专 讞谞诐 讞讬讜讘讬 诪讞讬讬讘 讘讛讻讬 讚讬讚 转讬谞讜拽 驻砖讬注讛 讙诪讜专讛 讛讬讗 讜讗讘讚讛 诪讚注转 讛讬讗 讜注讜讚 讚讗讬 讬讚 转讬谞讜拽 讘讻诇诇 转讜专讛 讛讬讗 讻诇诇 诇讗 讛讜讛 讗讬转' 诇砖诪讜讗诇 讘讻讬 讛讗 讚拽讬讬诪讗 诇谉 讘讛诇讬讻讛 讞讬讬讘 讘讞讝专讛 驻讟讜专 诪讗讜谞住讬谉 讜讞讬讬讘 讘讚讬谉 砖讜诪专' 砖讻专 讻讚讗讬转讗 讘诪爪讬注讗 讗诇讗 讞讝专转 转讬谞讜拽 诇讗讜 讞讝专讛 讛讬讗 讜讻诇 注讬拽专 诇讗 讗讬转讜 讛讗 讚砖诪讜讗诇 讗诇讗 诪砖讜诐 讚诇讗 谞驻讟专讬讛 讘诪讞讝讬专 诇诪拽讜诐 砖谞讟诇 讻砖讗专 砖讜诪专讬谉 讜讘谞讜讟诇 诪讬讚 转讬谞讜拽 讻讚驻专讬砖讬转.



 讜讗诪专讬谞谉 诇讬诪讗 讚砖诪讜讗诇 转谞讗讬 讛讬讗. 讜拽砖讬讗 诇讬讛 诇专讘 讬讜住祝 讛诇讜讬 讝"诇 讛讗 讟注诪讬讛 讚专' 讬讛讜讚讛 诪砖讜诐 讚拽住讘专 诇砖讚讜专讬 诇讬讛 砖讚专讬讛 讜讗"讻 讗驻讬诇讜 讗讬转 诇讬讛 讚砖诪讜讗诇 讞谞讜谞讬 驻讟讜专 讚讗讬 诇讗 谞讬讞讗 诇讬讛 诇砖讚专讛 讚讛讗 诇砖讚讜专讬讛 诇讬讛 砖讚专讬讛 讜诇讗 注讚讬驻讗 诪砖诪谉 讚讛讜讛 讚讬讚讬讛 讜诪讬驻讟专 讘讬讛 讜谞讬讞讗 诇讬讛 谞诪讬 讚砖讚专讬讛 诇砖讚讜专讬 诇讬讛 讻讬 诇讗 谞讟诇讛 讞谞讜谞讬 诇讘拽专讛 诪讻讬 谞讟诇讛 诇讘拽专讛 讜谞转讞讬讬讘 讘讛 诇讗 讚讗"诇 爪诇讜讞讬转 讚讬讚讱 讛讬讗 讜讘爪诇讜讞讬转 讚讬讚讱 诇讗 砖讚专讬转 诇砖讚讜专讬 诇讬 砖诪谉 讜诪讬讛讜 住讘专 讘注诇 讛讘讬转 砖诪谉 诪讬讛讗 诪砖讚专 诇讬 讘爪诇讜讞讬转 讚讬讚讬讛 讘讗讞专讬讜转讬讛 讻讚讬 诇诪讻专讜 诇砖诪谉 砖诇讜 讛讬诇讻讱 讙讘讬 砖诪谉 诪讚注转讜 砖诇 讘注诇 讛讘讬转 砖讚专讬讛 讜诇讗 爪诇讜讞讬转 讗讬 谞诪讬 讻讬讜谉 砖注诇 诪谞转 诇讘拽专' 砖诇讞讜 诇讗 讛讬讛 住讘讜专 砖讬讞讝讬专谞讜 讻讚讬 砖谞讗诪专 讻谉.
讜诇讬 谞专讗讛 砖谞讟诇讛 讞谞讜谞讬 砖诇讗 诪讚注转 讘注诇讬诐 注诇 诪谞转 诇讘拽专讛 讜讘讜讚讗讬 讘注诇 讛讘讬转 诪讬谞讞 谞讬讞讗 诇讬讛 讜讛讜讬 诇讜拽讞 讻讚砖诪讜讗诇 讜讻讬讜谉 讚注讘讚 讘讛 诪注砖讛 砖诇讗 诪讚注转 讘注诇讬' 讘讟诇讛 诇讛 讻讜谞转 讘注诇讬诐 诇砖讚讜专讬 诇讬讛 讻讚讗诪专讬谞谉 讘诪住拽谞讗 诪专 住讘专 砖讜讗诇 讛讜讬 讜讬讜爪' 讘讞讝专讛 讚诪拽讜诐 砖谞讟诇 讛讗 讗诇讜 讛讜讛 诇讬讛 讙讝诇谉 诇讗 诪讬驻讟' 诪砖讜诐 讟注诪' 讚诇砖讚讜专讬讛 诇讬讛 砖讚专讬讛 讚讛讗 诪注讬讚谞讗 讚讙讝诇讛 诇讗 讬讚注 讘讛 讘"讛 讜诇讗 讗"诇 诇砖讚讜专讬讛 诇讬讛 讜讻讜诇讛 住讜讙讬讗 诪讚注转 注爪诪讜 注讘讬讚 讞谞讜谞讬 诪砖讜诐 讛讻讬 讻讬 谞讟诇讛 注"诪 诇讘拽专讛 诪讚注转 注爪诪讜 讜讛讜讬 诇讜拽讞 讗驻讬诇讜 砖注讛 讗讞转 谞驻拽讗 诇讬讛 诪专砖讜转 讘注诇讬诐 讜爪专讬讱 讞讝专讛 讙诪讜专讛 讚讜诪讬讗 讚讙讝诇谉 讻讚驻专讬砖讬转 诇注讬诇. 



讛讻讗 讘诪讗讬 注住拽讬谞谉 讜讻讜' 讛讻讬砖讛 谞转讞讬讬讘 讘讛. 驻讬' 讚讗诇诪讗 诇讗 住讙讬 诇讬讛 讘诪讞讝专 诇诪拽讜诐 砖谞讟诇 讜诇讗 转讬拽砖讬 诇讱 讗"讻 讚专讘讛 谞诪讬 转谞讗讬 讛讬' 讚讻讬讜谉 讚诇砖讚讜专讬讛 诇讬讛 砖讚专讬讛 驻讟讜专 讛讜讗 讚讛讻讗 诇讗讜 注"诪 诇讘拽专讛 讜诇诇讜拽讞讛 谞讟诇讛 讜讞讝专讛 诇讚注转 讛讘注诇讬诐 讛讜讗 驻讟讜专.





专砖讘"讗

讙诪专讗: 讜专诪讬谞讛讬 讛专讻讬谞讛 讜诪讬爪转 讛专讬 讛讜讗 砖诇 转专讜诪讛. 讛拽砖讛 讛专诪讘"谉 讝"诇, 诪讗讬 拽讗 诪讚诪讛 转专讜诪讛 诇诪讜讻专 讞讜诇讬谉, 讛转诐 讗讬住讜专讗 讜注诇 讻专讞讬谉 转专讜诪讛 讛讬讗. 讜注讜讚 诪转谞讬转讬谉 讙讜驻讗 拽砖讬讗, 诪讗讬 砖谞讗 诪讬爪转, 讜讛诇讗 讛讻诇讬 注爪诪讜 讗住讜专 诇讞讜诇讬谉 讗驻讬诇讜 讛讟讬祝 诪诪谞讜 讻诪讛 讟讬驻讬谉. 讜诇注谞讬谉 讛拽讜砖讬讗 讛专讗砖讜谞讛 谞专讗讛 诇讬 讚专讘讬 讗诇注讝专 讛讜讛 住讘讬专讗 诇讬讛, 讚诪谉 讛讚讬谉 讗诐 讛专讻讬谞讛 讜诪讬爪转 讛专讬 讛讬讗 砖诇 诪讜讻专, 讚讗诇诪讗 讗讬谉 讚注转 砖谞讬讛诐 讗诇讗 注诇 诪讛 砖谞砖驻讱 诪谉 讛诪讚讛 讜诇讗 注诇 讛诪讬爪讜讬. 讜讻谉 讛讚讬谉 诇转专讜诪讛, 砖讗讬谞讜 拽讜专讗 砖诐 讗诇讗 注诇 诪讛 砖谞砖驻讱 讗讘诇 诇讗 注诇 讛诪讬爪讜讬. 讜讗诪专 诇讬讛 专讘 讬爪讞拽 讘专 讗讘讚讬诪讬 讚讘诇讜拽讞 讜诪讜讻专 诇讗讜 诪谉 讛讚讬谉, 讗诇讗 诪砖讜诐 讬讗讜砖 讘注诇讬诐 讛讬讗. 讜诪讻诇 诪拽讜诐 讛拽讜砖讬讗 讛砖谞讬讬讛 讘诪拽讜诪讛 注讜诪讚转. 讜转讬专抓 讛讜讗 讝"诇, 讚诪讛 砖谞砖讗专 讘讚讜驻谞讬 讛讻诇讬 讚讘专 诪讜注讟 讛讜讗 讜诪讜转专 诇讘讟诇讜 诇讻转讞诇讛 讘专讜讘 讞讜诇讬谉. 讜讻谉 注谞讬谉 讛诪砖谞讛 砖诐, 砖讻讱 砖谞讬谞讜 砖诐 (转专讜诪讜转, 驻讬"讗, 诪"讜-讝-讞) 诪讙讜专讛 砖驻讬谞讛 诪诪谞讛 讞讬讟讬 转专讜诪讛 讗讬谉 诪讞讬讬讘讬谉 讗讜转讜 诇讛讬讜转 讬讜砖讘 讜诪诇拽讟 讗讞转 讗讞转 讗诇讗 诪讻讘讚 讻讚专讻讜 讜谞讜转谉 诇转讜讻讛 讞讜诇讬谉. 讜讻谉 讞讘讬转 砖诇 砖诪谉 砖谞砖驻讻讛 讜讻讜'. 讛诪注专讛 诪讻讚 诇讻讚 讜谞讟祝 砖诇砖讛 讟讬驻讬谉 谞讜转谉 诇转讜讻讛 讞讜诇讬谉 讛专讻讬谞讛 讜诪讬爪转 讛专讬 讛讬讗 砖诇 转专讜诪讛, 讗诇诪讗 拽诇 讛讜讗 砖讛拽诇讜 诇讘讟诇讜 讘专讜讘, 诇驻讬 砖诇讗 讛讟专讬讞讜 讬讜转专 诪讚讗讬. 讗讘诇 讻诇讬 砖讘砖诇 讘讛 转专讜诪讛 诇讬讻讗 诇讘讟讜诇讬, 诇驻讬 砖诇讗 讬讚注谞讜 砖注讜专讗, 讚讟讜讘讗 讘诇注讛 讜讟讜讘讗 驻诇讟讛. 讜讝讛 谞讻讜谉. 讜讛专讬 讗诪专讜: 拽讚专讛 砖讘砖诇 讘讛 转专讜诪讛 诇讗 讬讘砖诇 讘讛 讞讜诇讬谉 讜讗诐 讘砖诇 讘谞讜转谉 讟注诐, 讜讝讛 砖诇讗 讻讚注转 讛专诪讘"诐 讝"诇 砖讚讬诪讛 讚讬谉 诪讘砖诇 讞讜诇讬谉 讘拽讚讬专讛 砖讘砖诇 讘讛 转专讜诪讛 诇讗讜转讛 砖诇 诪讙讜专讛 砖驻讬谞讛 诪诪谞讛 讞讬讟讬 转专讜诪讛, 讜讻诪讜 砖讛砖讬讘 诇讞讻诪讬 诇讜谞讬诇, 讜讗讬谞讛.



 讛讻讬 讙专住讬谞谉: 讗讬讘注讬讗 诇讛讜 专讘讬 讬讛讜讚讛 讗专讬砖讗 拽讗讬 讜诇拽讜诇讗 讗讜 讚诇诪讗 讗住讜驻讗 拽讗讬 讜诇讞讜诪专讗. 讜讛讻讬 驻讬专讜砖讗, 讗专讬砖讗 拽讗讬 讜诇拽讜诇讗, 讚拽讗诪专 转谞讗 拽诪讗 讚讘注诇 讛讘讬转 讞讬讬讘 诇讛讟讬祝 诇注讜诇诐 砖诇砖讛 讟讬驻讬谉 讜讗驻讬诇讜 讘注专讘 砖讘转, 讜拽讗诪专 专讘讬 讬讛讜讚讛 讚讘注专讘 砖讘转 驻讟讜专, 讗讜 讚讬诇诪讗 讗住讜驻讗 讜诇讞讜诪专讗, 讚拽讗诪专 转谞讗 拽诪讗 讜讛讞谞讜谞讬 讗讬谞讜 讞讬讬讘 诇讛讟讬祝 诇注讜诇诐 讚讟讬专讜讚 讛讜讗, 讜拽讗诪专 专讘讬 讬讛讜讚讛 讚讚讜拽讗 讘注专讘 砖讘转 驻讟讜专 讛讗 讘砖讗专 讛讬诪讬诐 讗驻讬诇讜 讞谞讜谞讬 讞讬讬讘. 讻谉 驻讬专砖 专"砖 讝"诇. 讜讛专讘 专' 讬讛讜住祝 讛诇讜讬 谉' 诪讬讙砖 讝"诇 讙专讬住 讗讬驻讻讗, 讗专讬砖讗 拽讗讬 讜诇讞讜诪专讗 讗讜 讚讬诇诪讗 讗住讜驻讗 拽讗讬 讜诇拽讜诇讗. 讜驻讬专砖, 讗专讬砖讗 讚拽转谞讬 讛专讻讬谞讛 讜诪讬爪转 讚讗诪专 转谞讗 拽诪讗 砖讗讬谞讜 讞讬讬讘 诇讛讞讝讬专 讛诪讬爪讜讬 诇诇讜拽讞, 讜讗诪专 诇讜 专讘讬 讬讛讜讚讛 讚讗讬谞讜 驻讟讜专 讗诇讗 讘注专讘 砖讘转 诪驻谞讬 砖讛讜讗 讟专讜讚, 讗讜 讚诇诪讗 讗住讜驻讗 拽讗讬 讜诇拽讜诇讗, 讚讗诪专 转谞讗 拽诪讗 讚讞谞讜谞讬 讞讬讬讘 诇讛讟讬祝 砖诇砖讛 讟讬驻讬谉, 讜讗诪专 诇讬讛 专讘讬 讬讛讜讚讛 讚讗讬谞讜 驻讟讜专 讗诇讗 讘注专讘 砖讘转 诪驻谞讬 砖讛讜讗 讟专讜讚, 讗讜 讚诇诪讗 讗住讜驻讗 拽讗讬 讜诇拽讜诇讗, 讚讗诪专 转谞讗 拽诪讗 讚讞谞讜谞讬 讞讬讬讘 诇讛讟讬祝 砖诇砖讛 讟讬驻讬谉, 讜讗诪专 诇讬讛 专讘讬 讬讛讜讚讛 讚讘注专讘 砖讘转 驻讟讜专. 讜讗谞讬 转诪讛, 砖讛讞谞讜谞讬 讗讬谞讜 讞讬讬讘 诇讛讟讬祝, 砖讻讱 砖谞讬谞讜 讜讛讞谞讜谞讬 驻讟讜专, 讜讻谉 讙专讬住 专"砖 讝"诇. 讜谞专讗讛 砖讛专讘 讝"诇 讙讜专住 讘诪砖谞转讬谞讜 讜讛讞谞讜谞讬 讞讬讬讘 诇讛讟讬祝 砖诇砖讛 讟讬驻讬谉. 讜讻谉 诪爪讗转讬讛 讘驻讬专讜砖 专"讞 讝"诇 讜讻谉 驻讬专砖 讘驻讬专讜砖讜. 讜讘讚拽转讬 讗讞专 讛诪砖谞讬讜转 讛诪讚讜讬讬拽讜转 讜诪爪讗转讬 讘讛谉 讻讙讬专住转 专"讞 讝"诇 讜讻谉 讘讛诇讻讜转 讛专讬讗"祝 讝"诇.



 讛讻讬 讙专住讬谞谉: 讘砖诇诪讗 讘讗讬住专 讜砖诪谉. 讻诇讜诪专 砖讘注诇 讛讘讬转 砖诇讞 驻讜谞讚讬讜谉 砖讛讜讗 砖谞讬 讗讬住专讬谉 诇讞谞讜谞讬 注诇 讬讚 讘谞讜 诇讬转谉 诇讜 讘讗讬住专 砖诪谉 讜诇讛讞讝讬专 诇讜 讗讬住专, 讜讻谉 讙专讬住 专"砖 讝"诇, 讜讛讜讗 注讬拽专, 讜讻讘专 讚讞讛 讛讜讗 诪讬 砖讙讜专住 讘讗讬住专 砖诪谉.



 讛讗 讚讗诪专讬谞谉: 诇讬诪讗 讚砖诪讜讗诇 转谞讗讬 讛讬讗. 拽砖讬讗 诇讬讛 诇专讘 专' 讬讛讜住祝 讛诇讜讬 讗讘谉 诪讬讙砖 讝"诇, 讗诪讗讬, 讜讛讗 讗诪专讬谞谉 讚讟注诪讬讛 讚专讘讬 讬讛讜讚讛 诪砖讜诐 讚诇砖讚讜专讬 诇讬讛 砖讚专讬讛, 讜讻讬讜谉 讚诇讗 讗讬驻砖专 诇讬讛 诇砖讚讜专讬 砖诪谉 讘诇讗 爪诇讜讞讬转 驻讟讜专 讗祝 注诇 讛爪诇讜讞讬转, 讚诇砖讚讜专讬 诇讬讛 砖诪谉 讘爪诇讜讞讬转 砖讚专讬讛. 讜转讬专抓 讚讗祝 注诇 讙讘 讚砖讚专讬讛 诇砖讚讜专讬 诇讬讛 讜讘爪诇讜讞讬转, 诪讻诇 诪拽讜诐 诪爪讬 诇诪讬诪专 诇讬讛 讘注诇 讛讘讬转 诇砖讚讜专讬 诇讬 讘爪诇讜讞讬转 砖讚专讬转, 讗讘诇 诇砖讚讜专讬 讘爪诇讜讞讬转 讚讬讚讱 诇讗 砖讚专讬转 讚诪讬 讗住讬拽讬转 讗讚注转讗讬 讚转讟讜诇 诇讘拽专讛. 讜讛讬诇讻讱 讗诐 讗讬转讗 讚讗讬转 诇讬讛 诇专讘讬 讬讛讜讚讛 讘注诇诪讗 讻砖诪讜讗诇 诇讗 讛讜讛 驻讟专 讛讻讗 注诇 讛爪诇讜讞讬转. 讗诇讗 讜讚讗讬 诪讚驻讟专 注诇 讛爪诇讜讞讬转 砖诪注 诪讬谞讛 诇讬转 诇讬讛 讚砖诪讜讗诇.



讛讗 讚讗转讬 诇讗讜拽诪讬 驻诇讜讙转讬讛 讘讚专讘讗 讚讗诪专 讛讻讬[砖讛] 谞转讞讬讬讘 讘讛 讜讚讞讬 讗讬诪讗 讚讗诪专 专讘 讜讻讜', 讛讜讗 讛讚讬谉 讚讛讜讛 诪爪讬 诇诪讬诪专 诇讬诪讗 讚专讘 转谞讗讬 讛讬讗, 讻讚拽讗诪专 诇讬诪讗 讚砖诪讜讗诇 转谞讗讬 讛讬讗, 讗诇讗 讚注讚讬驻讗 诪讬谞讛 (讗诪谞讬讛) [讗讜转讘讬讛], 讚讛讗 讚专讘讗 诇讗 讚诪讬讗 诇驻诇讜讙转讬讛 讻诇诇. 讻谞"诇.



 讙讜驻讗 讗诪专 砖诪讜讗诇 讛谞讜讟诇 讻诇讬 诪谉 讛讗讜诪谉 讻讚讬 诇讘拽专讜 讜谞讗谞住 讘讬讚讜 讞讬讬讘. 讚讻讚讬讚讬讛 诪诪砖 讚诪讬, 诇驻讬 砖讗讬谉 讛讗讜诪谉 讬讻讜诇 诇讞讝讜专 讘讜, 讗诇讗 讚注转讜 诇讛拽谞讜转讜 诇讜 诇讙诪专讬 讛讜讗 诪砖谞讟诇讜, 讜讻讚讗诪专讬谞谉 讘注讜讘讚讗 讚拽专讬 讚讘住诪讜讱 讚讛拽讚讬砖谉 讛诪讜讻专, 讜讗转讗 诇拽诪讬讛 讚专讘 讻讛谞讗 讜讗诪专 讗讬谉 讗讚诐 诪拽讚讬砖 讚讘专 砖讗讬谞讜 砖诇讜. 讜讚讜拽讗 讚拽讬抓 讚诪讬讛 诪驻讬 讛诪讜讻专, 讗讜 砖讗诪专 注讻砖讜 讘驻讬专讜砖 讻诇讬 讝讛 讘讻讱 讜讻讱, 讜讗讬 谞诪讬 砖拽爪抓 讚诪讬诐 驻注诐 讗讞转 诇讻诇 诪讬 砖讘讗 诇讬拽讞 诪诪谞讜 讻诇讬 讻讝讛, 讜讛讬讬谞讜 讚讗诪专讬谞谉 诇注讬诇 讘讘注诇 讛讘讬转 诪讜讻专 爪诇讜讞讬讜转 讜谞讟诇讛 讞谞讜谞讬 诇讘拽专讛 讜讻讚砖诪讜讗诇, 讜讛谞讛 讗讬谉 砖诐 讘注诇 讛讘讬转 讗诇讗 讛转讬谞讜拽, 讗诇讗 砖讗讜转讜 讘注诇 讛讘讬转 拽爪抓 诇讚诪讬诐 诇爪诇讜讞讬转 讻诇 砖讘讗 诇拽谞讜转 诪讬 砖专讜爪讛 诇拽谞讜转, 讛讗 诇讗讜 讛讻讬谉 诇讗 拽谞讛. 讜讗祝 注诇 驻讬 砖诪讜讻专讬谉 讻讬讜爪讗 讘讜 讘注讬专 讘拽爪讬爪讛 讬讚讜注讛, 讚讗讻转讬 诇讗 住诪讻讗 讚注转讬讬讛讜, 讚讬诇诪讗 讗讬谉 讛诪讜讻专 诪转专爪讛 讘讻讱 讜讗讬谉 讛诇讜拽讞 诪转专爪讛 诇讻讱, 讜讻讚讗诪专讬谞谉 诇注讬诇 诪讚讚 注讚 砖诇讗 驻住拽 诇讗 拽谞讛. 讜讻谉 讚讜拽讗 讘讝讘讜谞讗 讞专讬驻讗, 讚讛谞讗转 诇讜拽讞 讛讜讗 讜讻诪讗谉 讚讝讘谞讬讛 讚诪讬, 讗讘诇 讝讘讜谞讗 讚诇讗讜 讞专讬驻讗, 讚讛谞讗转 诪讜讻专 讛讜讗, 讗祝 注诇 讙讘 讚拽讬爪讬 讚诪讬, 诇讗 诪转讞讬讬讘 讘讗讜谞住讬谉, 讜讻讚讗讬转讗 讘谞讚专讬诐 (讚祝 诇讗). 讜讻讬 讗诪专 砖诪讜讗诇 讚讛讜讬 讻拽谞讜讬 诇讜, 讛谞讬 诪讬诇讬 诇注谞讬谉 讗讜谞住讬谉, 讜讗讬 谞诪讬 诇讞讝专讛, 讚诇讗 诪爪讬 诪讜讻专 诇诪讛讚专 讘讬讛, 讻讚讗讬转讗 讘注讜讘讚讗 讚拽专讬, 讗诇讗 诪讬讛讜 讗讬 讘注讬 诇讜拽讞 诇诪讬讛讚专 讘讬讛 讛专砖讜转 讘讬讚讜, 讚讗诪专 诇讬讛 讚讟讘 诪讬谞讛 讘注讬谞讗, 讗诇讗 讗诐 讻谉 讙诪专 讘诇讘讜 诇拽谞讜转 讜讘讬专讗 砖诪讬诐 砖讚讜讘专 讗诪转 讘诇讘讜, 讜讻讚讗诪专讬谞谉 诇拽诪谉 讘讬专专 讜讛谞讬讞 讘讬专专 讜讛谞讬讞 诇讗 拽谞讛 讜讗讬谞讜 讞讬讬讘 讘诪注砖专 讙诪专 讘诇讘讜 诇拽谞讜转 拽讜谞讛 讜讞讬讬讘 讘诪注砖专, 讜讗拽砖讬谞谉 讜诪砖讜诐 讚讙诪专 讘诇讘讜 诇拽谞讜转 拽讜谞讛 讜讞讬讬讘 讘诪注砖专, 讜讗讜拽诪讛 专讘 讛讜砖注讬讗 讘讬专讗 砖诪讬诐 讻讙讜谉 专讘 住驻专讗 讚诪拽讬讬诐 讘谞驻砖讬讛 讚讜讘专 讗诪转 讘诇讘讘讜.





讛诪讗讬专讬

讛诪砖谞讛 讛讗诪转 注砖专讛 讜讛讻讜谞讛 诇讘讗专 讘讛 注谞讬谉 讛讞诇拽 讛专讘讬注讬 讜讗诪专 注诇 讝讛 讛砖讜诇讞 讗转 讘谞讜 讗爪诇 讞谞讜谞讬 讜诪讚讚 诇讜 讘讗讬住专 砖诪谉 讜谞转谉 诇讜 讗转 讛讗讬住专 砖讘专 讛爪诇讜讞讬转 讜讗讘讚 讛讗讬住专 讛讞谞讜谞讬 讞讬讬讘 讜专' 讬讛讜讚讛 驻讜讟专 砖注诇 诪谞转 讻谉 砖诇讞讜 讜诪讜讚讬诐 讞讻诪讬诐 诇专' 讬讛讜讚讛 讘讝诪谉 砖讛爪诇讜讞讬转 讘讬讚 讛转讬谞讜拽 讜诪讚讚 讛讞谞讜谞讬 诇转讜讻讛 讛讞谞讜谞讬 驻讟讜专 讗诪专 讛专"诐 讝讛 讛讘谉 讛诇讗 讛讜讗 拽讟谉 讘砖谞讬诐 讘诇讗 住驻拽 讜讞讻诪讬诐 讗讜诪专讬诐 砖诇讗 砖诇讞 诇讜 讘谞讜 讗诇讗 诇讛讜讚讬注讜 讻讚讬 砖讬砖诇讞 诇讜 注诐 诪讬 砖专讗讜讬 诇砖诇讜讞 讜诇驻讬讻讱 讞讬讬讘 讛讞谞讜谞讬 讻砖谞转谉 诇讜 讛砖诪谉 讗讜 讻砖讗讬谉 诇讜 砖诪谉 讜谞讜转谉 诇讜 讗讬住专 诇讬拽讞 讘讜 诪讝讜诇转讜 讜诪讛 砖讞讬讬讘讜 讞讻诪讬诐 讛讞谞讜谞讬 诇砖诇诐 讛爪诇讜讞讬转 讝讛 讻砖讬拽讞谞讛 诪讬讚 讛拽讟谉 诇诪讚讜讚 讘讛 诇砖讗专 讘谞讬 讗讚诐 诇驻讬 砖讛讜讗 砖讗诇讛 砖诇讗 诪讚注转 讜砖讜讗诇 砖诇讗 诪讚注转 讞讬讬讘 讘讗讞专讬讜转 讗讜转讜 讛讚讘专 砖注讘专 注诇讬讜 讜诇驻讬讻讱 讛讜讗 讞讬讬讘 讘讗讞专讬讜转 讛爪诇讜讞讬转 讗讘诇 讻砖讬转谉 讛砖诪谉 讘讛 讻砖讛讬讗 讘讬讚讜 讜砖讘专 讗讜转讛 讛转讬谞讜拽 讛讜讗 驻讟讜专 诪讚诪讬 讛爪诇讜讞讬转 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 讛砖讜诇讞 讗转 讘谞讜 讗爪诇 讞谞讜谞讬 讜讛讜讗 讛诇讜拽讞 诪讘注诇 讛讘讬转 诇诪讻讜专 注诇 讬讚 注诇 讬讚 讜砖诇讞 诇讜 讗转 讘谞讜 讜诪讚讚 诇讜 讘讗讬住专 砖诪谉 讜谞转谉 诇讜 讗转 讛讗讬住专 砖讘专 讗转 讛爪诇讜讞讬转 讜讗讘讚 讗转 讛讗讬住专 讞谞讜谞讬 讞讬讬讘 讜讻讜' 驻讬专砖讜 讞讻诪讬 讛爪专驻转讬诐 砖讘注诇 讛讘讬转 砖诇讞 讗转 讘谞讜 诇讞谞讜谞讬 讜讘讬讚讜 爪诇讜讞讬转 讜驻谞讚讬讜谉 砖讛讜讗 砖讜讛 砖谞讬 讗讬住专讬谉 讻讚讬 诇诪讜讚 诇讜 讘讗讬住专 砖诪谉 讜诇讛讞讝讬专 诇讜 讗讬住专 讗讞讚 讜诪讚讚 诇讜 讞谞讜谞讬 讘讗讬住专 砖诪谉 讜谞转谉 诇讜 讗转 讛讗讬住专 砖讛讬讛 专讗讜讬 诇讛讞讝讬专 讜讘讗 诇讜 讛讘谉 讘爪诇讜讞讬转讜 讜讘讗讬住专讜 讜讘注讜讚 砖讛讜讗 讘讗 诇讻讗谉 砖讘专 讗转 讛爪诇讜讞讬转 讜谞砖驻讱 讛砖诪谉 讜讗讘讚 讗转 讛讗讬住专 讞谞讜谞讬 讞讬讬讘 讘砖诇砖转谉 讜驻讬专砖讜 讛讟注诐 讘讙诪' 砖诇讗 讻讬讜谉 讘注诇 讛讘讬转 砖讬讛讗 讛讞谞讜谞讬 砖讜诇讞 讛砖诪谉 讘讬讚讜 讗诇讗 砖讛讬讛 诪讻讜讬谉 诇讛讜讚讬注讜 砖讛讜讗 爪专讬讱 砖诪谉 讜讛讬讛 讚注转讜 砖讬讛讗 讛讞谞讜谞讬 诪注讻讘 讛爪诇讜讞讬转 讜讛驻谞讚讬讜谉 讜砖讬砖诇讞 诇讜 爪诇讜讞讬转 讘砖诪谉 讜讗讬住专 讘讬讚 砖诇讜讞讜 驻拽讞 讜讘讙诪' 砖讗诇讜 注诇 讛爪诇讜讞讬转 诪讬讛讗 讛讬讗讱 讛讜讗 讞讬讬讘 讜讛诇讗 讗讘讚讛 诪讚注转 讛讬讗 砖讛专讬 诪"诪 讛讜讗 诪讻讜讬谉 诇讛讜诇讬讱 讛爪诇讜讞讬转 讘讬讚 讛转讬谞讜拽 注讚 砖转讙讬注 诇讞谞讜谞讬 讜讛专讬 砖讘讬专转讛 诪爪讜讬讛 讘讛讜诇讻讛 讻讘讞讝专讛 讜讗诐 诪驻谞讬 砖讛讬讗 注讻砖讜 专讬拽谞讬转 讜拽诇讛 讗祝 砖诪谉 讻讗讬住专 讗讬谞讛 诪讻讘讬讚讛 讻诇 讻讱 讜驻讬专砖讜 讘讛 砖讗诇讜 讻谉 驻讟讜专 讞谞讜谞讬 注诇 讛爪诇讜讞讬转 讗诇讗 砖谞讟诇讛 诇诪讜讚 讘讛 诇讗讞专讬诐 讜谞注砖讛 注诇讬讛 砖讜讗诇 砖诇讗 诪讚注转 讜砖讜讗诇 砖诇讗 诪讚注转 讙讝诇谉 讛讜讗 讜诇讗 砖讜讗诇 砖讗诇讜 讛讬讛 讘讚讬谉 砖讜讗诇 诪砖讛讞讝讬专讛 诇讬讚 讛转讬谞讜拽 讛讬转讛 砖诪讬专转讜 诪住转诇拽转 讜谞驻讟专 诪讗讜谞住讬讛 讛讜讗讬诇 讜讛讞讝讬专讛 诇诪拽讜诐 砖讛谞讬讞讜讛 讛讘注诇讬诐 讗注"驻 砖讗讬谞讜 诪砖转诪专 讗讘诇 诪讻讬讜谉 砖谞注砖讛 讙讝诇谉 注诇讬讛 诇讗 谞驻拽注 讞讬讜讘 砖诪讬专转讜 注讚 砖讬讞讝讬专谞讛 诇诪拽讜诐 讛诪砖转诪专 讜诇讗 注讜讚 讗诇讗 讗驻讬诇讜 诇讚注转 讘注诇讬诐 砖讛讜讗 讗讘讬讜 砖诇 转讬谞讜拽 讜讻诪讜 砖讗诪专讜 讘讙讜谞讘 讟诇讛 诪谉 讛注讚专 砖诇讗 讚讬讜 诇讛讞讝讬专讛 诇诪拽讜诐 砖讙谞讘 讗诇讗 爪专讬讱 讚注转 讘注诇讬诐 讜讛讬诇讻讱 讗讬谉 讞讝专转讜 诇讬讚 讛转讬谞讜拽 诪驻拽讬注 讞讬讜讘 砖诪讬专转讜 讜注讚讬讬谉 讛讜讗 讞讬讬讘 讘讗讜谞住讬讛 讜诇驻讬 讚专讻讱 诇诪讚转 砖讛砖讜讗诇 讻诇 砖讛讞讝讬专 诇诪拽讜诐 砖讛讬讜 讛讘注诇讬诐 诪谞讬讞讬谉 讛讜驻拽注讛 砖诪讬专转讜 讝讜 讛讬讗 砖讬讟转 讞讻诪讬 讛爪专驻转讬诐 讜讛诐 讙讜专住讬谉 讘讙诪' 讘砖诇诪讗 讘讗讬住专 讜砖诪谉 讘讛讗 驻诇讬讙讬 讚专讘谞谉 住讘专讬 诇讗讜讚讜注讬讛 砖讚专讬讛 讜讻讜' 讜讬砖 诇砖讗讜诇 讘讚讘专讬讛诐 讗祝 讛讗讬住专 诪驻谞讬 诪讛 讛讜讗 讞讬讬讘 注诇讬讜 讜讛诇讗 讛讜讗 讙诐 讻谉 讗讘讚讛 诪讚注转 砖讻砖诪住专 诇讜 驻谞讚讬讜谉 讛讬讛 诇讜 诇讛注诇讜转 注诇 诇讘讜 砖讬讗讘讚 诪诪谞讜 诪"诪 讻砖讘讗 讛驻谞讚讬讜谉 诇讬讚 讞谞讜谞讬 讛讜驻拽注 讚讬谉 讗讘讚讛 讝讜 砖诪讚注转 讜讻砖谞转谉 讛讗讬住专 讘讬讚讜 讛讜讗 转讞诇转 诪注砖讛 讜讛讜讗 讘驻砖讬注讛 讜讬砖 诪转专爪讬诐 讘驻谞讬诐 讗讞专讬诐 砖讗讬谞诐 讻诇讜诐 讜讗注"驻 砖专讗讜讬 诇讜诪专 讘讝讜 砖讗祝 讘讗讬住专 讗讬谞讜 讞讬讬讘 讻诇 砖讚注转 讗讘讬讜 住讜诪讻转 诇砖诇讞 讘讬讚讜 驻谞讚讬讜谉 讗祝 讻砖讗谞讬 诪讞讝讬专 诇讜 讗讬住专 讛讜讗 讛讜讗 讜诪讻讞讜 讘讗 诪"诪 讬砖 住注讚 诇住讘专讗 讝讜 诪砖诪讜注转 讘注诇 讛讘讬转 诪讜讻专 爪诇讜讞讬讜转 讛讗诪讜专讛 讘住讜讙讬讗 讝讜:



讗诇讗 砖注讬拽专 讛讚讘专讬诐 砖讘注诇 讛讘讬转 讝讛 讗讬谞讜 砖讜诇讞 讘讬讚讜 讗讬住专 讗诇讗 爪诇讜讞讬转 诇诪讜讚 诇讜 讘讗讬住专 砖诪谉 讘讗砖专讗讬 讜讛讞谞讜谞讬 诪讚讚 诇讜 讘讗讬住专 砖诪谉 讜讝讛 砖讗诪专 讜谞转谉 诇讜 讗转 讛讗讬住专 驻讬专讜砖讜 砖讗讞专 砖诪讚讚 诇讜 谞转谉 诇讜 讗转 讛爪诇讜讞讬转 讜讗转 讛讗讬住专 讜讛讜讗 砖诪谉 砖讘转讜讻讜 讜砖讘专 讗转 讛爪诇讜讞讬转 讜讗讬讘讚 讗转 讛讗讬住专 专"诇 砖诪谉 砖讘讛 讞谞讜谞讬 讞讬讬讘 讘爪诇讜讞讬转 讜讘砖诪谉 砖诇讗 讛讬讛 讝讛 诪讻讜讬谉 诇砖诇讞 诇讜 砖诪谉 讘讬讚讜 讗诇讗 诇注讻讘 讘讬讚讜 讛爪诇讜讞讬转 注讚 砖讬讘讗 讛讜讗 讗讜 砖讬砖诇讞谞讜 讘讬讚 驻拽讞 讜讛讜讗 砖砖讗诇 注诇 讛爪诇讜讞讬转 诪驻谞讬 诪讛 讛讜讗 讞讬讬讘 讘讛 讜驻讬专砖讛 讘砖谞注砖讛 注诇讬讛 砖讜讗诇 砖诇讗 诪讚注转 讜诇驻讬专讜砖 讝讛 讙讜专住讬谉 讘讙诪' 讘砖诇诪讗 讘讗讬住专 砖诪谉 讜诇讗 讘讗讬住专 讜砖诪谉 讜讻谉 注讬拽专 讜讻谉 讻转讘讜讛 讙讗讜谞讬 住驻专讚 专' 讬讛讜讚讛 驻讜讟专 砖注诇 诪谞转 讻谉 砖诇讞讜 讻诇讜诪专 诇讗 砖诇讞讜 讗讘讬讜 讘讞谞诐 讗诇讗 讻讚讬 诇讛讘讬讗 注诇 讬讚讜 讛爪诇讜讞讬转 讜讛砖诪谉 讜诇砖讟讛 专讗砖讜谞讛 讛爪诇讜讞讬转 讜讛砖诪谉 讜讛讗讬住专 讜讛专讬 讛讜讗 讻讗诪专 诇讜 讘驻讬专讜砖 砖诇讞讛 诇讬 讘讬讚 讘谞讬 讜讻讜' 讜诪讜讚讬诐 讞讻诪讬诐 诇专' 讬讛讜讚讛 讘诪讜讚讚 诇转讜讱 讛爪诇讜讞讬转 讘讬讚讜 砖诇 转讬谞讜拽 砖驻讟讜专 讜诇驻讬 诪讛 砖驻讬专砖讜讛 讘讙诪' 砖诇讗 讛讬讜 讞讻诪讬诐 诪讞讬讬讘讬诐 讗诇讗 讘砖谞注砖讛 注诇讬讛 砖讜讗诇 驻讬专讜砖讛 砖讻讬讜谉 砖诇讗 谞讟诇 讛爪诇讜讞讬转 诪讬讚讜 诇讗 谞注砖讛 注诇讬讛 砖讜讗诇 讜驻讟讜专 注诇 讛爪诇讜讞讬转 讜讛讜讗 讛讚讬谉 讗诐 谞讟诇讛 讛讜讗讬诇 讜诇讗 诪讚讚 讘讛 诇讗讞专讬诐 讗诇讗 砖讚讘专 讘讛讜讛 讜住转诐 讛讚讘专讬诐 讻讱 讛讜讗 砖讗讬谞讜 谞讜讟诇 诪讚讛 诪讬讚 讛诇讜拽讞讬诐 讗讗"讻 诪讻讜讜讬谉 诇砖讗讜诇 讜诇诪讜讚 讘讛 诇讗讞专讬诐 讛讗 诇注谞讬谉 砖诪谉 诇注讜诇诐 讞讬讬讘 讜讗讬谉 诪讚讬讚讛 讘爪诇讜讞讬转 砖讘讬讚 转讬谞讜拽 诪驻拽注转 砖讜诐 讞讬讜讘 讘砖诪谉:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讘注诇 讛讘讬转 砖讛讬讛 诪讜讻专 爪诇讜讞讬讜转 讜谞讜讚注 讘讻讱 讜砖诇讞 讗转 讘谞讜 讜爪诇讜讞讬转讜 讘讬讚讜 讗爪诇 讞谞讜谞讬 诇讬转谉 讘转讜讻讛 砖诪谉 讜住转诐 讚注转讜 砖讗诐 讞谞讜谞讬 专讜爪讛 诇讬拽讞讛 砖讬拽讞 讜讬讞讝讜专 讘谞讜 讗爪诇讜 诇讛讘讬讗 讗讞专转 讜讘讗 讞谞讜谞讬 讜谞讟诇 爪诇讜讞讬转 诪讬讚讜 注诇 讚注转 砖讬拽讞谞讛 讗诇讗 砖谞讟诇讛 诇讘拽专讛 讗诐 讛讬讗 砖诇诪讛 讗诐 诇讗讜 诪讻讬讜谉 砖谞讟诇讛 注诇 讚注转 讻谉 讛讜讗讬诇 讜讚诪讬讛 拽爪讜讘讬谉 讜讗讬谞讛 爪专讬讻讛 驻住讬拽讗 谞注砖讬转 讘专砖讜转讜 诇讛转讞讬讬讘 讘讗讞专讬讜转讛 砖讛专讬 讛谞讜讟诇 讻诇讬 诪谉 讛讗讜诪谉 诇讘拽专讜 讜谞讗谞住 讘讬讚讜 讞讬讬讘 讻诪讜 砖讬转讘讗专 讜诪讗讞专 砖讻谉 讻砖讛讞讝讬专讛 诇讬讚 讛转讬谞讜拽 讛专讬 讝讛 讻谞讗谞住讛 讘讬讚讜 讜讗讬谞讜 谞驻拽注 诪讞讬讜讘 砖诪讬专讛 讝讜 注讚 砖转讙讬注 诇讬讚 讛讘注诇讬诐:



讞谞讜谞讬 砖讛讬讛 诪讜讻专 爪诇讜讞讬讜转 讜砖诇讞 讘注诇 讛讘讬转 讗转 讘谞讜 诇诪讜讚 砖诪谉 讻讗讬住专 讘爪诇讜讞讬转讜 讜讻谉 注砖讛 讜诪住专讜 诇讘谞讜 讜谞讗谞住讛 讗讬谉 住驻拽 砖讞谞讜谞讬 讞讬讬讘 砖诇讗 讻讬讜谉 讗诇讗 诇讛讜讚讬注讜 注诇 讛讚专讱 砖讘讬讗专谞讜:





专"讬 诪讬讙讗砖

专讘讬 讬讛讜讚讛 讗讜诪专 注专讘 砖讘转 注诐 讞砖讬讻讛 驻讟讜专. 讗讬讘注讬讗 诇讛讜 专讘讬 讬讛讜讚讛 讗专讬砖讗 拽讗讬 讜诇讞讜诪专讗 讗讜 讚讬诇诪讗 讗住讬驻讗 拽讗讬 讜诇拽讜诇讗. 驻讬专砖 讗专讬砖讗 拽讗讬 讚讛专讻讬谞讛 讜诪讬爪转 讚拽讗诪专 转谞讗 拽诪讗 讛专讬 讛讬讗 砖诇 诪讜讻专 讜拽讗诪专 诇讬讛 专讘讬 讬讛讜讚讛 注专讘 砖讘转 讛讜讗 讚驻讟讜专 讛诪讜讻专 诪诇讛讞讝讬专 讛诪讬爪讜讬讬 诇诇讜拽讞 诪砖讜诐 讚讟专讬讚 讛讜讗 讛诇讜拽讞 讜诪讬讬讗砖 诪讬谞讬讛 讗讘诇 砖讗专 讬诪讬诐 讞讬讬讘 诇讛讞讝讬专 讜谞诪爪讗 砖诪讞诪讬专 专' 讬讛讜讚讛 注诇 讛诪讜讻专 诇讛讞讝讬专:



讗讜 讚讬诇诪讗 讗住讬驻讗 拽讗讬 讜诇拽讜诇讗. 讚拽讗诪专 转谞讗 拽诪讗 讛讞谞讜谞讬 讞讬讬讘 诇讛讟讬祝 诇讜 砖诇砖 讟讬驻讬谉 讗驻讬诇讜 讘注专讘 砖讘转 讜讗诪专 诇讜 专"讬 注"砖 驻讟讜专 砖诪讬拽诇 专' 讬讛讜讚讛 注诇 讛讞谞讜谞讬. 讜讗讬讻讗 谞讜住讞讬 讚讗讬转讘讛讜 讗专讬砖讗 拽讗讬 讜诇拽讜诇讗 讗讜 讗住讬驻讗 拽讗讬 讜诇讞讜诪专讗 讜砖讘讜砖 讛讜讗:





讬讚 专诪"讛

拽讟讜. 讛专讻讬谞讛 讜诪讬爪转 讛专讬 讛讬讗 砖诇 转专讜诪讛 讗诪专 专讘讬 讗讘讛讜 讗诪专 专讘讬 讬讜讞谞谉 讛讻讗 讙讘讬 诪讻专 诪砖讜诐 讬讬讗讜砖 讘注诇讬诐 谞讙注讜 讘讛. 讚讻讬讜谉 讚讛讟讬祝 诇讜 砖诇砖 讟讬驻讬谉 讗讬讗砖 诇讬讛 诇讜拽讞 诪砖讗专讗 讜讝讻讛 诇讬讛 诪讜讻专 讘讙讜讬讛 诇讗讞专 讬讬讗讜砖, 讗讘诇 讙讘讬(讛) 转专讜诪讛 讚讙讘讜讛 讛讜讗 讜诪讗谉 诪讬讗砖:



讟讜. 讛砖讜诇讞 讘谞讜 讗爪诇 讛讞谞讜谞讬 讜诪讚讚 诇讜 讘讗讬住专 砖诪谉 讜谞转谉 诇讜 讗转 讛讗讬住专 [砖讘专 讗转 讛爪诇讜讞讬转 讜讗讬讘讚 讗转 讛讗讬住专] 讛讞谞讜谞讬 讞讬讬讘 专讘讬 讬讛讜讚讛 驻讜讟专 砖注诇 诪谞转 讻谉 砖诇讞讜 讜诪讜讚讬诐 讞讻诪讬诐 诇专讘讬 讬讛讜讚讛 讘讝诪谉 砖爪诇讜讞讬转 讘讬讚 讛转讬谞讜拽 讜诪讚讚 讛讞谞讜谞讬 诇转讜讻讛 砖讛讞谞讜谞讬 驻讟讜专. 诪转谞讬' 讘砖讜诇讞 讘谞讜 拽讟谉 讗爪诇 讞谞讜谞讬 砖讛讜讗 讞讬讬讘 诇讜 讗讬住专, 讜砖诇讞讜 诇诪讚讜讚 诇讜 砖诪谉 诇爪诇讜讞讬转 砖讘讬讚讜 讘讗讬住专 砖讛拽讚讬诐 诇讜 讜诪讻专 诇讜 讘讗讬住专 砖诪谉, 讜谞转谉 诇讜 讗转 讛讗讬住专 砖诪谉 诇转讬谞讜拽, 讜砖讬讘专 讛转讬谞讜拽 讗转 讛爪诇讜讞讬转 讜讗讘讚 讗转 讛讗讬住专 砖诪谉 砖讘转讜讻讛, 讛讞谞讜谞讬 讞讬讬讘 讘谞讝拽讬 讛讗讬住专 讜讛爪诇讜讞讬转. 讜讗讜拽讬诪谞讗 (诇讛诇谉 讘讘讗 讘转专讗 驻讞,讗) 讘砖谞讟诇 讛讞谞讜谞讬 讗转 讛爪诇讜讞讬转 诪讬讚 讛转讬谞讜拽 诇诪讜讚 讘讛 诇讗讞专讬诐, 讚讛讜讛 诇讬讛 砖讜讗诇 砖诇讗 诪讚注转 讜讙讝诇谉 讛讜讬, 讛讬诇讻讱 诇讗 诪讬驻讟专 注讚 讚诪讛讚专 诇讛 诇讬讚讗 讚讘注诇讬诐, 讻专讘讬 注拽讬讘讗 讚讗诪专 (讘"拽 拽讬讞,讘) 爪专讬讱 讚注转 讘注诇讬诐. 讛讬诇讻讱 讗砖诪谉 讞讬讬讘, 讚住讘讬专讗 诇谉 讚讻讬 砖讚专讬讛 讘注诇 讛讘讬转 诇转讬谞讜拽 诇讗讜讚讜注讬 诇讞谞讜谞讬 砖讚专讬讛, 讜诇讗讜 诇砖讚讜专讬 诇讬讛 讘讛讚讬讛 讗诇讗 诇砖讚讜专讬 诇讬讛 讘讬讚讗 讚讗讬谞讬砖 讗讞专讬谞讗 讚讬讚注 诇讗讝讚讛讜专讬 讘讬讛, 讜讻讬讜谉 讚砖讚专讬讛 讘讬讚 讛转讬谞讜拽 讞讬讬讘. 讜讗爪诇讜讞讬转 谞诪讬 讞讬讬讘, 讗注"讙 讚诪注讬拽专讗 讗讘讚讛 诪讚注转 讛讬讗, 讻讬讜谉 讚谞讟诇讛 讞谞讜谞讬 诇诪讜讚 讘讛 诇讗讞专讬诐 拽讗讬 注诇讛 讘讙讝诇谉. 讗讘诇 讗诐 诇讗 谞讟诇讛 诇诪讜讚 讘讛 诇讗讞专讬诐 驻讟讜专 讗爪诇讜讞讬转, 讚诪注讬拽专讗 讗讘讚讛 诪讚注转 讛讬讗. 讜专讘讬 讬讛讜讚讛 驻讟专 诇讬讛 诇讞谞讜谞讬 讘讬谉 诪砖诪谉 讘讬谉 诪爪诇讜讞讬转. 诪砖诪谉 砖注诇 诪谞转 讻谉 砖诇讞讜 讚住讘专 诇砖讚讜专讬讛 诇讬讛 讘讛讚讬讛 砖讚专讬讛. 诪爪诇讜讞讬转 谞诪讬 讗注"讙 讚谞讟诇讛 讞谞讜谞讬 诇诪讜讚 讘讛 诇讗讞专讬诐, 讚拽住讘专 砖讜讗诇 砖诇讗 诪讚注转 砖讜讗诇 讛讜讬 讜诇讗 爪专讬讱 讚注转 讘注诇讬诐. 讜诇讬转 讛诇讻转讗 讻讜转讬讛, 讚拽讬"诇 讬讞讬讚 讜专讘讬诐 讛诇讻讛 讻专讘讬诐. 讜诪讜讚讬诐 讞讻诪讬诐 诇专"讬 讘讝诪谉 砖讛爪诇讜讞讬转 讘讬讚 讛转讬谞讜拽 讜诪讚讚 讛讞谞讜谞讬 诇转讜讻讛 诇讗讞专讬诐 砖讞谞讜谞讬 驻讟讜专 诪转砖诇讜诪讬 爪诇讜讞讬转, 讚讻讬讜谉 讚诇讗 讗讙讘讛讛 诇讗 拽讬诪讗 讘专砖讜转讬讛. 讗讘诇 砖诪谉 讜讚讗讬 讞讬讬讘:



拽讟讝. 讜讛讗 讚转谞谉 讛砖讜诇讞 讘谞讜 讗爪诇 讛讞谞讜谞讬 讜诪讚讚 诇讜 讘讗讬住专 砖诪谉 谞转谉 诇讜 讗转 讛讗讬住专 讜砖讘专 讗转 讛爪诇讜讞讬转 讜讗讬讘讚 讗转 讛讗讬住专 讛讞谞讜谞讬 讞讬讬讘, 讻诇讜' 诇砖诇诐 讗转 讛爪诇讜讞讬转 讜讗讬 转讬诪讗 专讘讬 讬讛讜讚讛 驻讜讟专 砖注诇 诪谞转 讻谉 砖诇讞讜 讘砖诇诪讗 讘讗讬住专 砖诪谉 讘讛讗 驻诇讬讙讬 讚专讘谞谉 住讘专讬 诇讗讜讚讜注讬讛 诇讞谞讜谞讬 砖讚专讬讛, 讗讚注转讗 讚诇讬砖讚专 诇讬讛 讛讞谞讜谞讬 诇砖诪谉 谞讛诇讬讛 讘讛讚讬讛 讗讬谞讬砖 讗讞专讬谞讗, [讜]专讘讬 讬讗讜讚讛 住讘专 诇砖讚讜专讬 诇讬讛 讘讛讚讬讛 砖讚专讬讛 讗诇讗 爪诇讜讞讬转 讗讘讚讛 诪讚注转 讛讬讗. 讜诪注讬拽专讗 讻讬 诪住专 诇讬讛 讗讘讜讛 讚讛讗讬 转讬谞讜拽 诇爪诇讜讞讬转 谞讛诇讬讛 诇讗诪讟讜讬讛 谞讛诇讬讛 讗讚注转讗 讚诪讬转讘专 诇讬讛 转讬谞讜拽 讘讛诇讬讻讛 讛讜讗 讚诪住专讛 谞讛诇讬讛, 讜讗诐 讻谉 讻讬 讗讛讚专讛 讞谞讜谞讬 诇转讬谞讜拽 讗诪讗讬 诪讬讞讬讬讘 讘讗讞专讬讜转讛.





转讜住驻讜转 专讬"讚

(诇讘) 讗讬讻讗 转谞讗 讚讗讬转谞讬讬讛 专讘 诪讚讜转 讗讞讝讬讜讛 诇专讘 讬爪讞拽 讘专 讗讘讚讬诪讬 诇驻讬 讝讜 讛讙讬专住讗 诪讜讻讬讞 砖专讘 讬爪讞拽 讘专 讗讘讚讬诪讬 讛讬' 转诇诪讬讚讜 砖诇 专讘 讜讻讱 讙专讬住 专讘讬' 砖诪讜讗诇 讝爪讜拽"诇 讜专讗讬转讬 诪拽砖讬诐 诪驻专拽 讻诇 讛讘砖专 [讚祝 拽讬 注"讗] 讚讗诪专讬' 讛转诐 讗讬讻讗 转谞讗 讚讗转谞讬讬讛 诇专讘 讻讞诇 讗讞讝讬讜讛 诇专讘 讬爪讞拽 讘专 讗讘讚讬诪讬 讗诪专 讗谞讗 讻讞诇 诪讬谞讬拽讛 砖谞讬转讬 诇讜 讗诇诪讗 诪讜讻讬讞 讻讬 讛讬' 专讘讜. 讜讘专讬砖 讬讘诪讜转 讗诪专讬' 讗诪专 专讘讗 讗诪专 诇讬 专讘 讬爪讞拽 讘专 讗讘讚讬诪讬 讜讛讬讗讱 讬转讻谉 砖专讗讛 专讘讗 专讘讜 砖诇 专讘 讜讛专讬 专讘 讬讛讜讚讗 砖讛讬' 转诇诪讬讚讜 砖诇 专讘 讗诪专讬' 讬讜诐 砖诪转 专讘 讬讛讜讚讗 谞讜诇讚 专讘讗 讜诪转专爪讬' 诪砖诐 专讘讬' 转诐 讝爪讜拽"诇 讚转专讬 专讘 讬爪讞拽 讘专 讗讘讚讬诪讬 讛讜讜. 注讬讬谉 讘驻' 讻诇 讛讘砖专 讘诪讛讚讜专讗 转诇讬转讗讛:





(诇讙) 讜讛转谞谉 讛专讻讬谞讛 讜诪讬爪转 讛"讝 转专讜诪讛. 驻讬' 讘驻' 讘转专' 讚转专讜诪讜' 转谞谉 讛诪注专讛 诪讻讚 诇讻讚 讜谞讬讟祝 砖诇砖 讟讬驻讬谉 谞讜转谉 诇转讜讻讛 讞讜诇讬谉 讛专讻讬谞讛 讜诪讬爪转 讛"讝 转专讜诪讛. 驻讬' 讗诐 讛讬' 讻讚 诪诇讗 砖诪谉 砖诇 转专讜诪讛 讜注讬专讛 讗讜转讛 诇转讜讱 讻讚 讗讞专转 讜讛讟讬祝 诪诪谞讛 讙' 讟讬驻讬谉 讚讬 诇讜 讜讛讜讗 诪讜转专 诇转转 诇转讜讻讛 讞讜诇讬谉 讜诇讗 讞讬讬砖讬' 诇砖诪谉 讛讚讘讜拽 讘讚讜驻谞讬 讛讻讚 砖讛讜讗 讘讟诇 讘砖诪谉 砖诇 讞讜诇讬谉 讜讗注"讙 讚讗讬谉 诪讘讟诇讬谉 讗讬住讜专 诇讻转讞诇讛 讻讚转谞谉 讘住讜祝 驻"讛 讚转专讜诪讜转 住讗讛 转专讜诪讛 砖谞驻诇讛 诇驻讞讜转 诪诪讗讛 讜讗讞"讻 谞驻诇讜 砖诐 讞讜诇讬谉. 讗诐 砖讜讙讙 诪讜转专 讜讗诐 诪讝讬讚 讗住讜专 讛谞"诪 讻砖讛讬讗 讘注讬谞讛 讗讘诇 注讻砖讬讜 砖讛砖诪谉 讛讜讗 诪讜讘诇注 讘讚讜驻谞讬 讛讻诇讬 诇讗 讞砖讬讘 讜诪讜转专 诇讘讟诇讜 诇讻转讞诇讛 讗讘诇 讗诐 讛专讻讬谞讛 讜诪讬爪转 讛"讝 转专讜诪讛 砖讻讬讜谉 砖讛砖诪谉 注讜诪讚 讘注讬谞讜 讗住讜专 诇讘讟诇讜 讘砖诪谉 砖诇 讞讜诇讬谉 讜诪拽砖讛 讛转诐 讘讬专讜砖诇诪讬 (转谞谉) [转诪谉] 转谞讬谞谉 讛专讻讬谞讛 讜诪讬爪转 讛专讬 讛讜讗 砖诇 诪讜讻专 讜讻讛 讗讬转诪专 讛讻讬谉 讗诪专 专' 讬讜讞谞谉 诇讬转 讻谉 诇诪讜讻专 讗诇讗 诇诇讜拽讞. 讗诪专 专' 讬爪讞拽 讘专 讗诇注讝专 诪砖讜诐 讬讬讗讜砖 讜讗诪专讬' 讛转诐 转谞讗 专' 讞诇驻转讗 讘谉 砖讗讜诇 拽讚专讛 砖讘讬砖诇 讘讛 转专讜诪讛 诪讙注讬诇讛 讘讞诪讬谉 讙"驻 讜讚讬讜 讗诪专 专' 讘讗 讜讗讬谉 诇诪讚讬谉 诪讬谞讛 讘谞讘诇讛 讗专' 讬讜住讬 拽砖讬转讛 拽讜诪讬 专' 讘讗 转专讜诪讛 讘注讜谉 诪讬转讛 讜谞讘诇讛 讘诇讗 转注砖讛 讜讗讬转诪专 讛讻讬谉 讗"诇 讻诪讗 讚讗诪专 诪注诇讬讛谉 拽讬讘诇讜 讗转 讛诪注砖专讜转. 专' 讬讜住讟讬 讘专 砖讜谞住 讘注讬 拽讜诪讬 专' 诪谞讗 转谞谉 讗诐 讛专讻讬谞讛 讜诪讬爪转 讛"讝 转专讜诪讛 讜讗讬转诪专 讛讻讬谉 讗"诇 讻谉 注"讬 讛讗讜专 讛讜讗 谞讙注诇 讜讬讜爪讗. 驻讬' 讗注"讙 讚拽讬"诇 砖讗讬谉 讛讙注诇讛 诪讜注讬诇 诇讻诇讬 讞专住 讗驻"讛 转谞讬 拽讚专' 砖讘讬砖诇 讘讛 转专讜诪' 诪讙注讬诇' 讘讞诪讬谉 讙"驻 讜讚讬讜 讜诪讜转专 诇讘砖诇 讘讛 讞讜诇讬谉 讗诪专 专' 讘讗 讜讗讬谉 诇诪讚讬谉 讛讬诪谞讛 诇谞讘诇讛 讚讚讜拽讗 讘转专讜诪讛 讛拽诇讜 诇讛讙注讬诇 讻诇讬 讞专住 讗讘诇 拽讚专讛 砖讘讬砖诇 讘讛 谞讘诇讛 讗讬谉 诇讛 转拽谞' 讘讛讙注诇' 讜专' 讬讜住讬 讛讜讛 诪拽砖讛 拽讜诪讬 专' 讘讗 转专讜诪讛 讛讜讗 讘注讜谉 诪讬转讛 讜谞讘诇讛 讘诇讗讜 讜讛讬讗讱 讛拽诇讜 讘转专讜诪讛 讬讜转专 诪讘谞讘诇讛 讜讗讛讚专 诇讬' 讚讛讱 诪转谞讬转讗 讗转讬讗 讻诪"讚 诪讗诇讬讛谉 拽讘诇讜 讗转 讛诪注砖专讜转 讚住讘专 讛讗讬 转谞讗 拽讚讜砖讛 专讗砖讜谞讛 拽讬讚砖讛 诇砖注转讛 讜诇讗 拽讬讚砖讛 诇注转讬讚 诇讘讗 [讜诪砖讻讘砖讜] 讙讜讬诐 讗"讬 讘讟诇讛 拽讚讜砖' 讛讗专抓 讜转专讜诪转 讜诪注砖专讜转 讗讬谞谉 谞讜讛讙讬谉 讗诇讗 诪讚专讘谞谉 讜诪砖"讛 讛拽讬诇讜 讘转专讜诪讛 讗讘诇 谞讘诇讛 讚讛讬讗 诪讚讗讜专讬讬转讗 讜讛"讛 诇讻诇 讛讗讬住讜专讬谉 讗讬谉 讻诇讬 讞专住 讬讜爪讗 诪讬讚讬 讚驻讬讜 诇注讜诇诐 讜诇讗 住讙讬 诇讬讛 讘讛讙注诇讛 讜专' 讬讜住讟讬 讛讜讛 讘注讬 讚讛转谞谉 讗诐 讛专讻讬谞讛 讜诪讬爪转 讛"讝 转专讜诪讛 讗诇诪讗 讗注"驻 砖谞讘诇讛 讜讘讟诇 讘讚讜驻谞讬 讛讻讚 讗诐 讛专讬讻谞讛 讜诪讬爪转 转讜专转 转专讜诪讛 讬砖 注诇讬' 讜讛讬讗讱 诪转讬专 讝讛 讛转谞讗 诇讘砖诇 讞讜诇讬谉 讘拽讚专讛 砖讘讬砖诇 讘讛 转专讜诪讛 讗注"驻 砖讛讙注讬诇讛 讜讛讗 讻讬讜谉 砖拽讬"诇 砖讗讬谉 讻诇讬 讞专住 讬讜爪讗 诪讬讚讬 讚驻讬讜 诇注讜诇诐 讗"讗 砖诇讗 转驻诇讜讟 讛拽讚专讛 讟注诐 转专讜诪讛 砖讘讛 讜讬讗住专 讗转 讛转讘砖讬诇 砖诇 讞讜诇讬谉 讜讛讗讬 讚砖专讗 转谞讗 诇讬转谉 诇转讜讻讛 讞讜诇讬谉 讛谞"诪 爪讜谞谉 讗讘诇 诇讘砖诇 讘讛 讗住讜专 诪驻谞讬 砖诪讞诪转 讻讞 讛讘讬砖讜诇 驻讜诇讟转 讜讗讛讚专 诇讬' 注"讬 讛讗讜专 讛讜讗 谞讙注诇 讜讬讜爪讗 讻诇讜诪专 讻讬讜谉 砖讛讙注讬诇讛 讘专讜转讞讬谉 讙' 驻注诪讬诐 讻讘专 谞讙注诇 讜讬爪讗 讻诇 讛讟注诐 砖讘讛 讜诇讗 讞讬讬砖讬' 砖诪讗 注讜讚 转讞讝讜专 讜转驻诇讬讟 讗讘诇 讛转诐 讚谞转诪爪' 讛砖诪谉 讘讜讚讗讬 讚讛讜讬 转专讜诪讛:





(诇讚) 注"讘 讛砖讜诇讞 讘谞讜 讗爪诇 讛讞谞讜谞讬 讗诇讗 爪诇讜讞讬转 讗讘讚讛 诪讚注转 讛讬讗 讻讜' 驻讬' 诪讚转谞谉 讘住讬驻讗 讜诪讜讚讬诐 讞讻诪讬诐 诇专' 讬讛讜讚讛 讘讝诪谉 砖讛爪诇讜讞讬转 讘讬讚 讛转讬谞讜拽 讜诪讚讚 讛讞谞讜谞讬 诇转讜讻讛 砖驻讟讜专 诪讻诇诇 讚专讬砖讗 讻讙讜谉 砖谞讟诇讛 讛讞谞讜讜谞讬 讘讬讚讜 诇诪讜讚 讘转讜讻讛 诪讬讬专讬 讜讻诇 诪讛 砖讻转讘转讬 讘诪讛"拽 讗讬谞讜 讻诇讜诐 讜讛讗讬 讚讗诪专讬' 诇拽诪谉 讛讘"注 讻讙讜谉 砖谞讟诇讛 诇诪讜讚 讘转讜讻讛 诇讗讜 诇诪讬诪专 讚注讚 讛砖转' 住"讚 讚诇讗 谞讟诇讛 讻诇诇 讗诇讗 讛讬转讛 讛爪诇讜讞讬转 讘讬讚 讛转讬谞讜拽 讚讛讗 讘驻讬' 驻讟专讬' 诇讬' 讘诪转谞讬' 讗诇讗 讚诪注讬拽专讗 讛讜讛 住"讚 讚讗注"讙 讚谞讟诇讛 诇诪讜讚 讘转讜讻讛 诇讗 讬转讞讬讬讘 讘砖诪讬专转讛 讻讬讜谉 讚讛讗讬 讗讘讚讛 诪讚注转 讜讗转讗 诇诪讬诪专 讚讘讻讬 讛讗讬 诪讬诇转讗 讘诇讞讜讚 诪讞讬讬讘 讜讗注"驻 砖诇讗 谞讟诇讛 诇诪讜讚 讘讛 诇讗讞专讬诐:





砖讬讟讛 诪拽讜讘爪转

 讛专讻讬谞讛 讜诪讬爪讛 讛专讬 讛讬讗 砖诇 转专讜诪讛. 讜讗诐 转讗诪专 讻讬讜谉 讚诪讚讜转 砖诇 讞讜诇讬谉 讘诇讗 诪讬爪讜讬 讜转专讜诪讛 讗讞讚 诪讞诪砖讬诐 讻讜' 讻诪讜 砖讻转讜讘 讘转讜住驻讜转. 讜讗诐 转讗诪专 讛讬讻讬 诪讜讻讞 诪诪转谞讬转讬谉 讚转专讜诪讜转 讚诪讬爪讜讬 讘讻诇诇 讛诪讚讛 讜转拽砖讬 讗诪转谞讬转讬谉 讚讛讻讗 讚诇诪讗 讛转诐 讛讬讬谞讜 讟注诪讗 诪砖讜诐 讚讗讬谉 讘专讬专讛 讻讜' 讻诪讜 砖讛拽砖讜 讘转讜住驻讜转. 讬砖 诇讜诪专 讗诐 讻谉 诇讬转谞讬 讛专讻讬谞讛 讜诪讬爪讛 讛专讬 讝讜 讗住讜专讛 讜诪讚拽转谞讬 讛专讬 讛讬讗 砖诇 转专讜诪讛 诪砖诪注 砖讞讬讬讘 诇讬转谉 讛诪讬爪讜讬 诇讻讛谉 讜讗诐 讛诪讬爪讜讬 讗讬谞讜 讘讻诇诇 讛诪讚讛 讗诇讗 讚讗住讜专 诇讝专讬诐 诪砖讜诐 讚讗讬谉 讘专讬专讛 讗讬谞讜 讞讬讬讘 诇讬转谉 讛诪讬爪讜讬 诇讻讛谉 讚住驻拽 诪诪讜谉 诇讛拽诇 讗诇讗 诪讜讻专讜 诇讻讛谉 讘讚诪讬 转专讜诪讛. 讻谉 谞专讗讛 讘注讬谞讬. 讜讛讗 讚拽转谞讬 讛专讻讬谞讛 讜诪讬爪讛 诇讗讜 讚讜拽讗 讛专讻讬谞讛 讗诇讗 诇讻转讞诇讛 谞诪讬 讬砖 诇讜 诇讛专讻讬谞讛 讻讬讜谉 砖讛诪爪讜讬 诪讻诇诇 讛诪讚讛. 讜注讜讚 讬砖 诇驻专砖 讚讗讬讬专讬 讻砖讗讬谞讜 拽讜专讗 砖诐 转专讜诪讛 诪注讻砖讬讜 注诇 讛诪讚讛 讗诇讗 讚注转讜 砖转讛讗 转专讜诪讛 诇讗讞专 砖讬专讬拽 讗讜转讛 讛诇讻讱 讗诐 讗讬谉 讛诪讬爪讜讬 讘讻诇诇 讛诪讚讛 讗砖转讻讞 讚讞讜诇讬谉 讛讜讬 讜讗讬谉 讻讗谉 转注专讜讘转 砖诇 转专讜诪讛 讻诇诇 讜讻讬讜谉 砖砖谞讬谞讜 讛专讬 讛讬讗 砖诇 转专讜诪讛 砖诪注 诪讬谞讛 砖讛诪讬爪讜讬 讘讻诇诇 讛诪讚讛 讜讻讬 拽转谞讬 谞诪讬 讛专讻讬谞讛 讜诪讬爪讛 讛专讬 讛讬讗 砖诇 转专讜诪讛 诇讗 讞诇 砖诐 转专讜诪讛 注诇 讛诪讬爪讜讬 讗诇讗 诇讗讞专 砖讬专讬拽 讗讜转讜 讜讛讬讬谞讜 讚拽转谞讬 讛专讻讬谞讛 讜诪讬爪讛 讚讜拽讗 讛专讻讬谞讛 讗讘诇 讗诐 诇讗 讛专讻讬谞讛 讜注讬专讛 诇转讜讻讜 讬讬谉 讜砖诪谉 砖诇 讞讜诇讬谉 讗讬谉 讻讗谉 诇转专讜诪讛 讻诇讜诐. 讜砖诇砖讛 讚讬谞讬诐 讬砖 讘讚讘专 讗诪专 砖谞讬 诇讜讙讬谉 砖讗谞讬 注转讬讚 诇讛驻专讬砖 讛专讬 讛谉 转专讜诪讛 诪注讻砖讬讜 诇诪讗谉 讚讗诪专 讗讬谉 讘专讬专讛 讗讬谉 转专讜诪讛 注诇 讗讜转谉 砖谞讬 诇讜讙讬谉 砖讛驻专讬砖 讜诇诪讗谉 讚讗诪专 讬砖 讘专讬专讛 诪讬讞诇 讜砖讜转讛 诪讬讚 讜诇讻砖讬驻专讬砖 砖谞讬 诇讜讙讬谉 讛讜讘专专 讛讚讘专 砖注诇 讗讜转谉 砖谞讬 诇讜讙讬谉 讞诇讛 讛转专讜诪讛 讜诇讗 注诇 讛砖讗专. 讗诪专 讛专讬 转专讜诪讛 讜诪注砖专 讘驻讬 讛讞讘讬转 注诇 讝讛 砖谞讬谞讜 拽讚砖 诪驻讬讛 诇讗 讬砖转讛 诪砖讜诇讬讛 诇讗 讬砖转讛. 讗诪专 诪讛 砖讗谞讬 讗专讬拽 诪谉 讛讻诇讬 讬讛讬讛 转专讜诪讛 讗讬谉 讘诪讛 砖谞砖转讬讬专 诪谉 讛讻诇讬 砖讜诐 转注专讜讘转 转专讜诪讛. 注诇讬讜转. 


讜讛讗 讗谞谉 转谞谉 讛专讻讬谞讛 讜诪讬爪讛 讛专讬 讛讬讗 砖诇 转专讜诪讛. 讛讻讬 讗讬转讗 诇诪转谞讬转讬谉 讛转诐 讘驻专拽 讘转专讗 讚转专讜诪讜转 诪讙讜专讛 砖驻讬谞讛 诪诪谞讛 讞讟讬 转专讜诪讛 讗讬谉 诪讞讬讬讘讬诐 讗讜转讜 诇讛讬讜转 讬讜砖讘 讜诪讟驻讞 讗诇讗 谞讜讛讙 讻讚专讱 砖谞讜讛讙 讘讞讜诇讬谉. 讛诪注专讛 诪讻讚 诇讻讚 讜谞讟祝 砖诇砖 讟讬驻讬谉 谞讜转谉 诇转讜讻讛 讞讜诇讬谉. 讜讗讬讻讗 诇诪讬讚拽 讘讛 诇诪讛 讗诪专讜 讚讻讬 讛讟讬祝 砖诇砖 讟讬驻讬谉 谞讜转谉 诇转讜讻讛 讞讜诇讬谉 讘砖诇诪讗 讘诪讜讻专 讜诇讜拽讞 讛讬讬谞讜 讟注诪讗 诪驻谞讬 砖讗讬谉 讛诇讜拽讞 诪拽驻讬讚 讘讻讱 讚讘讛讻讬 谞讬讞讗 诇讬讛 讟驻讬 砖诇讗 讬爪讟专讱 诇注诪讜讚 砖诐 讻诇 讛讬讜诐 讻讜诇讜 讗讘诇 讘转专讜诪讛 注诇 讻专讞讱 讻诇 诪讛 砖讘讻诇讬 转专讜诪讛 讛讬讗 讜诇诪讛 讛转讬专讜 诪讗讞专 砖谞讟祝 砖诇砖 讟讬驻讬谉 诇转转 诇转讜讻讛 讞讜诇讬谉 讜讛讻讬 谞诪讬 讛讬讻讬 诪拽砖讬谞谉 诪讛专讻讬谞讛 讜诪讬爪讛 讛专讬 讛讬讗 砖诇 转专讜诪讛 讜讛讬讻讬 转讬住拽 讗讚注转讬谉 砖诇讗 转讛讗 转专讜诪讛. 讬砖 诇讜诪专 讚讛转诐 讛讬讬谞讜 讟注诪讗 诪砖讜诐 讚讻讬讜谉 讚讘讟讜诇 讗讬住讜专谉 诪讚专讘谞谉 讛讜讗 诇讗 专爪讜 诇讛讟专讬讞 讬讜转专 诪讚讗讬 讜诇驻讬讻讱 讛转讬专讜 诇转转 诇转讜讻讛 讞讜诇讬谉 讜诇讘讟诇讛 讜诪砖讜诐 讛讻讬 诪拽砖讬谞谉 讛讻讗 诪讛专讻讬谞讛 讜诪讬爪讛 讚讛讗讬 讻砖诐 砖诇讗 讛讟专讬讞讜 讛讻讗 注诇 讛诪讜讻专 讻讱 诇讗 讛讟专讬讞讜 砖诐 注诇 讛诪讜讚讚 讜讗诪专讜 砖诪讻讬讜谉 砖讛讟讬祝 砖诇砖 讟讬驻讬谉 谞讜转谉 诇转讜讻讛 讞讜诇讬谉 讜讗驻讬诇讜 讛讻讬 讘讛专讻讬谞讛 讜诪讬爪讛 讗诪专讜 讛专讬 讛讬讗 砖诇 转专讜诪讛 讻诇讜诪专 砖讗讬谞讜 诪讜转专 诇讘讟诇讛 诇驻讬 砖讗讬谉 讘讚讘专 讝讛 讟讜专讞 讜讛讻讬 谞诪讬 诇讬诪讗 讚讻讜转讛 讚诇讛讜讬 讚诇讜拽讞. 讜诪驻专拽讬谞谉 讚诇讗 讚诪讬 讜讗讬谉 讛讻讬 谞诪讬 讚讘讛专讻讬谞讛 讜诪讬爪讛 诇讬讻讗 讟专讞讗 讜诪砖讜诐 讛讻讬 讛转诐 讛专讬 讛讬讗 砖诇 转专讜诪讛 讜讗讬谉 讛讻讬 谞诪讬 诪砖讜诐 讬讗讜砖 讘注诇讬诐 谞讙注 讘讛. 讜诪讬讛讜 讛讗 讚砖专讬谞谉 讘转专讜诪讛 诪讻讬 讛讟讬祝 砖诇砖 讟讬驻讬谉 谞讜转谉 诇转讜讻讛 讚讜拽讗 讘爪讜谞谉 诇驻讬 砖讻讬讜谉 砖讛讜讗 讚讘专 诪讜注讟 讗讬 讗驻砖专 诇讞讜诇讬谉 砖谞转谞讜 讘讛 砖诇讗 讬讛讗 讘讛诐 讻讚讬 诇讘讟诇 讗讘诇 讘拽讚专讛 砖讘诇注讛 注诇 讬讚讬 讛讗讜专 讗讬 转专讜诪讛 讚讗讜专讬讬转讗 讛讜讗 讛讻砖专讛 讻砖讗专 讗讬住讜专讬谉 讘诪专讬拽讛 讜砖讟讬驻讛 讜讗诐 砖诇 讞专住 讛讬讗 诇砖讘讬专讛 讜讛讻讬 讗讬转讗 讘驻专拽 讚诐 讞讟讗转 讜讗讬 转专讜诪讛 诪讚专讘谞谉 讛讬讗 讛拽讬诇讜 讘讛 讘砖诇 讞专住 诇讛讙注讬诇讛 砖诇砖 驻注诪讬诐 讗祝 注诇 驻讬 砖讗讬谉 讗讜诪专讬诐 讻谉 讘砖讗专 讗讬住讜专讬谉 讜讛讻讬 讗讬转讗 讘讬专讜砖诇诪讬 讚诪住讻转 转专讜诪讜转 驻专拽 讗讬谉 谞讜转谞讬谉 讚讘诇讛 讜讙专讜讙专讜转 诇转讜讱 讛诪讜专讬讬住 讚讙专住讬谞谉 讛转诐 专讘讬 转讞诇讬驻讗 讘专 砖讗讜诇 拽讚专讛 砖讘砖诇 讘讛 转专讜诪讛 诪讙注讬诇讛 讘讞诪讬谉 砖诇砖 驻注诪讬诐 讜讚讬讜 讗诪专 专讘讬 讘讗 讗讬谉 诇诪讚讬谉 诪诪谞讛 诇注谞讬谉 谞讘诇讛 讗诪专 专讘讬 讬讜住讬 拽砖讬转讗 拽讜诪讬 专讘讬 讘讗 转专讜诪讛 讘注讜谉 诪讬转讛 谞讘诇讛 讘诇讗 转注砖讛 讜讗讬转诪专 讛讻讬 讻诪讗谉 讚讗诪专 诪讗诇讬讛谉 拽讘诇讜 注诇讬讛谉 讗转 讛诪注砖专讜转 讻诇讜诪专 讚诇讗 讛转讬专讜 讗诇讗 讗诇讬讘讗 讚诪讗谉 讚讗诪专 讚拽讚讜砖转 讛讗专抓 诇讗 拽讚砖讛 诇注转讬讚 讜诪讗诇讬讛谉 拽讘诇讜 注诇讬讛诐 讚讛讜讬讗 诇讛 转专讜诪讛 讚专讘谞谉. 专讘讬 讬讜住讬 讘专 砖讬谞讛 讘注讬 拽讜诪讬 专讘讬 诪谞讗 转诪谉 讗讬转诪专 讜谞讟祝 砖诇砖 讟讬驻讬谉 谞讜转谉 诇转讜讻讛 讞讜诇讬谉 讜讛讻讗 讗转诪专 讛讻讬谉 讻诇讜诪专 砖爪专讬讱 诇讛讙注讬诇 砖诇砖 驻注诪讬诐 讗诪专 诇讬讛 讛转诐 讘爪讜谞谉 讛讻讗 注诇 讬讚讬 讛讗讜专 讛讜讗 谞讙注诇 讛专讬 诇诪讚谞讜 讚讘爪讜谞谉 讗驻讬诇讜 讘转专讜诪讛 讚讗讜专讬讬转讗 诪讻讬讜谉 砖讛讟讬祝 砖诇砖 讟讬驻讬谉 谞讜转谉 诇转讜讻讛 讞讜诇讬谉 讚讛讗 诪转谞讬转讬谉 讚驻专拽 讘转专讗 讚转专讜诪讜转 讗驻讬诇讜 讘转专讜诪讛 讚讗讜专讬讬转讗 讛讬讗 讜讟注诪讗 讚诪诇转讗 讚讻讬讜谉 砖讛爪讘讜专 注住讜拽讬谉 转讚讬专 讘转专讜诪讜转 诇讗 专爪讜 诇讛讟专讬讞 注诇讬讛谉 讬讜转专 诪讚讗讬 讜住转诐 转专讜诪讛 讚讗讜专讬讬转讗 讛专讬 讛讬讗 讻讻诇 讗讬住讜专讬谉 砖讘转讜专讛 诇讛讟注讬谉 砖讘讬专讛 诇讻诇讬 讞专住 讜讻诪讜 砖讗诪专讜 讘讬专讜砖诇诪讬 讗诪专 专讘讬 讘讗 讗讬谉 诇诪讚讬谉 诪诪谞讛 诇注谞讬谉 谞讘诇讛 讗讘诇 讘转专讜诪讛 讚专讘谞谉 诪讙注讬诇讛 砖诇砖 驻注诪讬诐 讜讚讬讜. 讜讻转讘 讛专诪讘"谉 讝"诇 讜讗讜诪专 讗谞讬 讗讬谉 诇诪讚讬谉 诪诪谞讛 讗驻讬诇讜 诇砖讗专 讗讬住讜专讬谉 讚专讘谞谉 讜讗讬谉 爪专讬讱 诇讜诪专 诇住转诐 讬讬谞诐 诇驻讬 砖讛讜讗 讞诪讜专 讬讜转专 诪讗讬住讜专讬 转讜专讛 讘砖讬注讜专讬谉. 注讚 讻讗谉. 
讗讘诇 讛专砖讘"讗 讝"诇 讻转讘 讘住驻专 转讜专转 讛讘讬转 讛讗专讜讱 讚诇诪讚讬谉 诪诪谞讛 诇讻诇 讗讬住讜专讬谉 砖诇 讚讘专讬讛诐 讗祝 注诇 驻讬 砖讬砖 诇讛诐 注讬拽专 讘讚讗讜专讬讬转讗 砖讗诐 诇讗 讻谉 专讘讬 讘讗 讚讗诪专 讗讬谉 诇诪讚讬谉 诪诪谞讛 诇注谞讬谉 谞讘诇讛 诇砖诪注讬谞谉 砖讗专 讗讬住讜专讬谉 砖诇 讚讘专讬讛诐 讜讻诇 砖讻谉 谞讘诇讛 讗诇讗 诪砖诪注 讜讚讗讬 讚讛讜讗 讛讚讬谉 诇讻诇 砖讗专 讗讬住讜专讬谉 讚讚讘专讬讛诐. 讜讛拽砖讛 讛专讘 讝"诇 注诇 讚讘专讬讜 讚讗诐 讻谉 讛讬讻讬 讗诪专讬谞谉 讘驻专拽 讻诇 讛讘砖专 讘驻谞讻讗 讚讗诪诇讞 讘讛 讘砖专讗 讘讬 专讘讬 讗诪讬 讜转讘专讛 讗诪讗讬 转讘专讛 谞注讘讬讚 讘讛 讛讙注诇讛 砖诇砖 驻注诪讬诐 讚讛讗 讘驻专拽 讛拽讜诪抓 专讘讛 诪砖诪注 砖讚诐 砖诪诇讞讜 诇讗讜 讗讬住讜专 转讜专讛 讛讜讗 讜转讬专抓 讚讻讬讜谉 讚讘注讬谞谉 讛讙注诇讛 转诇转 讝讬诪谞讬谉 讞砖 诇讛 讚诇诪讗 讬驻砖注 讜讬砖转诪砖 讘讛 讘讬谞转讬讬诐 讗讜 诪砖讗讬诇讛. 讜转讚注 诇讱 讚讗讬 诇讗 转讬诪讗 讛讻讬 诇讬讛讚专讛 诇讻讘砖讜谞讜转 讚讘讛讻讬 住讙讬讗 讗诇讗 砖讘讬谉 讝讜 讜讘讬谉 讝讜 诪驻谞讬 砖讛讜讗 讚讘专 砖诇 讟讜专讞 讜讗讬谞讜 诪爪讜讬 讛讬讛 讞讜砖砖 砖诪讗 讬驻砖注 讜讬砖转诪砖 讘讛 讘讬谞转讬讬诐 讝讛讜 讚注转 讛专讘 讝"诇. 讗讘诇 讛专讗"讛 讝"诇 讻转讘 讚诇讗 诪讬讘注讬讗 讘讗讬住讜专讬谉 讚专讘谞谉 砖讬砖 诇讛诐 注讬拽专 讘讚讗讜专讬讬转讗 砖讗讬谉 诇诪讚讬谉 诪诪谞讛 讗诇讗 讗驻讬诇讜 讻砖讗讬谉 诇讛诐 注讬拽专 讚讜诪讬讗 讚转专讜诪讛 诇讗 住讙讬 诇讛讜 讘讛讙注诇讛 砖诇砖 驻注诪讬诐 讚转专讜诪讛 诪转讜讱 砖讛讜讗 讗讬住讜专 砖讗讬谞讜 砖讜讛 讘讻诇 诪拽讜诐 讛拽诇讜 讘讛. 讛专"谉 讝"诇. 
讜讝讛 诇砖讜谉 讛专砖讘"讗 讝"诇: 讜专诪讬谞讛讬 讛专讻讬谞讛 拽诪讬爪讛 讛专讬 讛讬讗 砖诇 转专讜诪讛. 讛拽砖讛 讛专诪讘"谉 讝"诇 诪讗讬 拽讗 诪讚诪讛 转专讜诪讛 诇诪讜讻专 讞讜诇讬谉 讛转诐 讗讬住讜专讗 讜注诇 讻专讞讬谉 转专讜诪讛 讛讬讗. 讜注讜讚 讚诪转谞讬转讬谉 讙讜驻讗 拽砖讬讗 诪讗讬 砖谞讗 诪讬爪转 讛讻诇讬 讜讛诇讗 讛讻诇讬 注爪诪讜 讗住讜专 诇讞讜诇讬谉 讜讗驻讬诇讜 讛讟讬祝 诪诪谞讜 讻诪讛 讟讬驻讬谉. 讜诇注谞讬谉 讛拽讜砖讬讗 讛专讗砖讜谞讛 爪专讬讱 诇讜诪专 讚专讘讬 讗诇注讝专 住讘讬专讗 诇讬讛 讚诪谉 讛讚讬谉 讗诪专 砖讗诐 讛专讻讬谞讛 讜诪讬爪讛 讛专讬 讛讜讗 砖诇 诪讜讻专 讚讗诇诪讗 讗讬谉 讚注转 砖谞讬讛诐 讗诇讗 注诇 诪讛 砖谞砖驻讱 诪谉 讛诪讚讛 讜诇讗 注诇 讛诪讬爪讜讬 讜讻谉 讛讚讬谉 诇转专讜诪讛 砖讗讬谞讜 拽讜专讗 砖诐 讗诇讗 注诇 讛谞砖驻讱 讗讘诇 诇讗 注诇 讛诪讬爪讜讬 讜讗诪专 诇讬讛 专讘讬 讬爪讞拽 讘专 讗讘讚讬诪讬 讚讘诇讜拽讞 讜诪讜讻专 诇讗讜 诪谉 讛讚讬谉 讗诇讗 诪砖讜诐 讬讗讜砖 讘注诇讬诐 讛讜讗. 讜诪讻诇 诪拽讜诐 讛拽讜砖讬讗 讛砖谞讬讬讛 讘诪拽讜诪讛 注讜诪讚转. 讜转讬专抓 讛讜讗 讝"诇 讚诪讛 砖谞砖讗专 讘讚驻谞讬 讛讻诇讬 讚讘专 诪讜注讟 讛讜讗 讜诪讜转专 诇讘讟诇讜 诇讻转讞诇讛 讘专讜讘 讞讜诇讬谉 讜讻谉 注谞讬谉 讛诪砖谞讛 砖诐 砖讻讱 砖谞讬谞讜 砖诐 诪讙讜专讛 砖驻讬谞讛 诪诪谞讛 讞讟讬 转专讜诪讛 讗讬谉 诪讞讬讬讘讬谉 讗讜转讜 诇讛讬讜转 讬讜砖讘 讜诪诇拽讟 讗讞转 讗讞转 讗诇讗 诪讻讘讚 讻讚专讻讜 讜谞讜转谉 诇转讜讻讛 讞讜诇讬谉 讜讻谉 讞讘讬转 砖诇 砖诪谉 砖谞砖驻讻讛 讻讜' 讛诪注专讛 诪讻讚 诇讻讚 讜谞讟祝 砖诇砖 讟讬驻讬谉 谞讜转谉 诇转讜讻讛 讞讜诇讬讜 讛专讻讬谞讛 讜诪讬爪讛 讛专讬 讛讬讗 砖诇 转专讜诪讛 讗诇诪讗 拽诇 讛讜讗 砖讛拽诇讜 诇讘讟诇讜 讘专讜讘 诇驻讬 砖诇讗 讛讟专讬讞讜 讬讜转专 诪讚讗讬 讗讘诇 讻诇讬 砖讘砖诇 讘讛 转专讜诪讛 诇讬讻讗 诇讘讟讜诇讬 诇驻讬 砖诇讗 讬砖 诇讛 砖讬注讜专 讚讟讜讘讗 讘诇注讛 讜讟讜讘讗 驻诇讟讛 讜讝讛 谞讻讜谉. 讜讛专讬 讗诪专讜 拽讚专讛 砖讘砖诇 讘讛 转专讜诪讛 诇讗 讬讘砖诇 讘讛 讞讜诇讬谉 讜讗诐 讘砖诇 讘谞讜转谉 讟注诐 讜讝讛 砖诇讗 讻讚注转 讛专诪讘"诐 讝"诇 砖讚讬诪讛 讚讬谉 诪讘砖诇 讞讜诇讬谉 讘拽讚专讛 砖讘砖诇 讘讛 转专讜诪讛 诇讗讜转讛 砖诇 诪讙讜专讛 砖驻讬谞讛 诪诪谞讜 讞讬讟讬 转专讜诪讛 讜讻诪讜 砖讛砖讬讘 诇讞讻诪讬 诇讜谞讬诇 讜讗讬谞讛. 


讛讻讬 讙专住讬谞谉 讗讬讘注讬讗 诇讛讜 专讘讬 讬讛讜讚讛 讗专讬砖讗 拽讗讬 讜诇拽讜诇讗 讗讜 讚诇诪讗 讗住讬驻讗 拽讗讬 讜诇讞讜诪专讗. 讜讛讻讬 驻讬专讜砖讜 讗专讬砖讗 拽讗讬 讜诇拽讜诇讗 讚拽讗诪专 转谞讗 拽诪讗 讚讞讬讬讘 诇讛讟讬祝 诇注讜诇诐 砖诇砖 讟讬驻讬谉 讜讗驻讬诇讜 讘注专讘 砖讘转 拽讗诪专 专讘讬 讬讛讜讚讛 讚讘注专讘 砖讘转 驻讟讜专 讗讜 讚诇诪讗 讗住讬驻讗 讜诇讞讜诪专讗 讚拽讗诪专 转谞讗 拽诪讗 讜讛讞谞讜谞讬 讗讬谞讜 讞讬讬讘 诇讛讟讬祝 诇注讜诇诐 讚讟专讜讚 讛讜讗 讜拽讗诪专 专讘讬 讬讛讜讚讛 讚讚讜拽讗 讘注专讘 砖讘转 驻讟讜专 讛讗 讘砖讗专 讬诪讬诐 讗驻讬诇讜 讞谞讜谞讬 讞讬讬讘 讻谉 驻讬专砖 专"砖 讝"诇. 讜讛专讗"诐 讝"诇 讙专住 讗讬驻讻讗 讗专讬砖讗 讜诇讞讜诪专讗 讗讜 讚诇诪讗 讗住讬驻讗 拽讗讬 讜诇拽讜诇讗 讜驻讬专讜砖讜 讗专讬砖讗 讚拽转谞讬 讛专讻讬谞讛 讜诪讬爪讛 讚讗诪专 转谞讗 拽诪讗 砖讗讬谉 讞讬讬讘 诇讛讞讝讬专 讛诪讬爪讜讬 诇诇讜拽讞 讜讗诪专 诇讬讛 专讘讬 讬讛讜讚讛 讚讗讬谞讜 驻讟讜专 讗诇讗 讘注专讘 砖讘转 诪驻谞讬 砖讛讜讗 讟专讜讚 讗讜 讚诇诪讗 讗住讬驻讗 拽讗讬 讜诇拽讜诇讗 讚讗诪专 转谞讗 拽诪讗 讚讞谞讜谞讬 讞讬讬讘. 诇讛讟讬祝 砖诇砖 讟讬驻讬谉 讜讗诪专 诇讬讛 专讘讬 讬讛讜讚讛 讚讘注专讘 砖讘转 驻讟讜专. 讜讗谞讬 转诪讛 砖讛讞谞讜谞讬 讗讬谞讜 讞讬讬讘 诇讛讟讬祝 砖讻讱 砖谞讬谞讜 讜讛讞谞讜谞讬 驻讟讜专 讜讻谉 讙专讬住 专"砖 讝"诇 讜谞专讗讛 砖讛专讘 讝"诇 讙讜专住 讘诪砖谞转谞讜 讜讛讞谞讜谞讬 讞讬讬讘 诇讛讟讬祝 砖诇砖 讟讬驻讬谉 讜讻谉 诪爪讗转讬讛 讘驻讬专讜砖 专讘讬谞讜 (讞讬讬诐) 讞谞谞讗诇 讝"诇 讜讻谉 驻讬专砖 讘驻讬专讜砖讜 讜讘讚拽转讬 讗讞专 讛诪砖谞讬讜转 讛诪讚讜讬拽讜转 讜诪爪讗转讬 讘讛谉 讻讙讬专住转 专讘讬谞讜 讞谞谞讗诇 讝"诇. 讜讻谉 讘讛诇讻讜转 讛专讬讗"祝 讝"诇. 注讻"诇. 
诪转谞讬转讬谉: 讛砖讜诇讞 讘谞讜 讗爪诇 讞谞讜谞讬 讜诪讚讚 诇讜 讘讗讬住专 砖诪谉 讜谞转谞讜 诇转讬谞讜拽 讜谞砖讘专讛 讛爪诇讜讞讬转 讘讬讚讜 砖诇 转讬谞讜拽 讜讗讘讚 讛砖诪谉 砖谞转谉 诇讜 讛讞谞讜谞讬 讘讗讬住专 讞讬讬讘 诇砖诇诐 诇讜 讛爪诇讜讞讬转 讜讛砖诪谉 专讘讬 讬讛讜讚讛 驻讜讟专 砖注诇 诪谞转 讻谉 砖诇讞讜. 讚讬讬拽讬谞谉 讘讙诪专讗 讘砖诇诪讗 讘讗讬住专 讜砖诪谉 讘讛讗 驻诇讬讙讬 讚专讘谞谉 住讘专讬 讚讛讗讬 讚砖讚专讬讛 讗讘讜讛 诇讞谞讜谞讬 诇讗讜 诇砖讚讜专讬 讘讛讚讬讛 讛砖诪谉 讛讜讗 讚砖讚专讬讛 讗诇讗 诇讗讜讚讜注讬 诇砖讚讜专讬 诇讬讛 讛砖诪谉 讘讛讚讬 讗讞专讬谞讗 讜诪砖讜诐 讛讻讬 讻讬 诪砖讚专 诇讬讛 讛讞谞讜谞讬 讘讛讚讬 讛转讬谞讜拽 诪讞讬讬讘. 讜专讘讬 讬讛讜讚讛 住讘专 诇砖讚讜专讬 诇讬讛 讘讛讚讬讛 砖讚专讬讛 讜诪砖讜诐 讛讻讬 驻讟讜专 讚讚诪讬讗 诇讛讗讬 讚转谞谉 讗诪专 诇讬讛 砖诇讞讛 诇讬 讘讬讚 讘谞讬 讜砖诇讞讛 讘讬讚 讘谞讜 讜诪转讛 驻讟讜专 讗诇讗 爪诇讜讞讬转 讗诪讗讬 讞讬讬讘 讗讘讚讛 诪讚注转 讛讬讗 讚讛讗 讬讛讘讛 谞讬讛诇讬讛 讗讘讜讛 讘讜讚讗讬 讗住讜拽讬 诪住讬拽 讗讚注转讬讛 讚诇诪讗 转讘专 诇讛 诪拽诪讬 讚谞诪讟讬讬讛 诇讞谞讜谞讬 讜讗驻讬诇讜 讛讻讬 讬讛讘讛 谞讬讛诇讬讛 讚讛讜讬讗 诇讛 讗讘讚讛 诪讚注转 讜讻讬讜谉 砖讻谉 讗祝 注诇 讙讘 讚诇讗 转讘专讛 讗诇讗 诇讘转专 讚讗诪讟讬讬讛 诇讞谞讜谞讬 讜砖拽诇讛 诪谞讬讛 讜讛讚专 讗讛讚专讛 谞讬讛诇讬讛 讗诪讗讬 诪讬讞讬讬讘 讘讚诪讬 讛爪诇讜讞讬讞 诇专讘谞谉 讜讛讗 讗讘讚讛 诪讚注转 讛讬讗 诪注讬拽专讗 讚讛讗 讗讚注转讗 讚讗驻砖专 讚诪讬转讘专讗 讛讜讗 讚讬讛讘讛 谞讬讛诇讬讛 诪注讬拽专讗. 讛专讗"诐 讝"诇. 


讗讘诇 专砖讘"诐 讝"诇 讙专讬住 讘砖诇诪讗 讘讗讬住专 讜砖诪谉 讻诇讜诪专 砖讘注诇 讛讘讬转 砖诇讞 驻讜谞讚讬讜谉 砖讛讜讗 砖谞讬 讗讬住专讬谉 诇讞谞讜谞讬 讜讗讬 讘谞讜 讻讜'. 讜讛讜讗 注讬拽专 讜讻讘专 讚讞讛 讛讜讗 讝"诇 诪讬 砖讙讜专住 讘讗讬住专 砖诪谉. 讛专砖讘"讗 讝"诇.


讜讗诐 转讗诪专 讘讗讬住专 讜砖诪谉 谞诪讬 讗讘讚讛 诪讚注转 讛讬讗 砖讛专讬 砖诇讞 诇讜 讘注诇 讛讘讬转 讛驻讜谞讚讬讜谉 讘讬讚 讘谞讜. 讬砖 诇讜诪专 讚讗驻讬诇讜 讛讻讬 讻讬讜谉 讚讞谞讜谞讬 谞讟诇 讗转 讛驻讜谞讚讬讜谉 讗祝 注诇 讙讘 讚诪转讞诇讛 讘讚讬讚讬讛 谞诪讬 讗讘讚讛 诪讚注转 讛讬讗 诪讻诇 诪拽讜诐 诇讗 谞讗讘讚' 讚讘专砖讜转讜 砖诇 讞谞讜谞讬 讛讬讗. 讜诪砖讜诐 讛讻讬 诇专讘谞谉 讞讬讬讘 讻讬讜谉 讚诇讗讜讚讜注讬 砖讚专讬讛 讗讘诇 讘爪诇讜讞讬转 讗诪讗讬 讞讬讬讘 讜讗祝 注诇 驻讬 砖谞讟诇讛 诪讬讚讜 砖诇 转讬谞讜拽 砖讻讬讜谉 砖讛讘注诇讬诐 诪讚注转 注爪诪谉 讛谞讬讞讜讛讜 讘诪拽讜诐 砖讗讬谉 诪砖转诪专 讗讬谉 讛讞谞讜谞讬 讞讬讬讘 诇讛讞讝讬专讛 讘诪拽讜诐 讛诪砖转诪专 讜讚讬讜 砖讬讞讝讬专谞讛 诇诪拽讜诐 砖讛谞讬讞讜讛 讛讘注诇讬诐 讚诪讗讬 注讘讬讚. 讛专"谉 讝"诇. 


诇讬诪讗 讚砖诪讜讗诇 转谞讗讬 讛讬讗. 讗讬 拽砖讬讗 诇讱 讛讬讻讬 讗诪专 诇讬诪讗 讚砖诪讜讗诇 转谞讗讬 讛讬讗 讗诇诪讗 讟注诪讗 讚专讘讬 讬讛讜讚讛 诪砖讜诐 讚诇讬转 诇讬讛 讚砖诪讜讗诇 讛讜讗 讜讛讗 讗诪专讬谞谉 讚专讘讬 讬讛讜讚讛 住讘专 诇砖讚讜专讬 讘讛讚讬讛 砖讚专讬讛 讜讻讬讜谉 砖讻谉 讚诇诪讗 诇注讜诇诐 讗讬诪讗 诇讱 讚专讘讬 讬讛讜讚讛 谞诪讬 讻砖诪讜讗诇 住讘讬专讗 诇讬讛 讜讛讻讬 谞诪讬 讛讬讬谞讜 讟注诪讗 讚讗驻砖专 讚讙讘讬 爪诇讜讞讬转 谞诪讬 诪砖讜诐 讚住讘讬专讗 诇讬讛 诇砖讚讜专讬 诇讬讛 讘讛讚讬讛 砖讚专讬讛 讜讻讬讜谉 讚诇讗 讗驻砖专 诇砖讚讜专讬 砖诪谉 讘诇讗 爪诇讜讞讬转 讘讜讚讗讬 诇砖讚讜专讬 诇讬讛 讘讛讚讬讛 爪诇讜讞讬转 砖讚专讬讛. 讗讬转 诇谉 诇驻专讜拽讗 讚讻讬讜谉 讚讗讜拽讬 驻诇讜讙转讬讬讛讜 诇注谞讬谉 砖诪谉 诇讗讜讚讜注讬 砖讚专讬讛 讜诇砖讚讜专讬 诇讬讛 砖讚专讬讛 讗讬 住诇拽讗 讚注转讱 讘爪诇讜讞讬转 讛讻讬 谞诪讬 讛讜讗 讚驻诇讬讙讬 诇砖诪注讬谞谉 诇驻诇讜讙转讬讬讛讜 讙讘讬 砖诪谉 讜讗谞讗 讬讚注谞讗 讚讛讜讗 讛讚讬谉 谞诪讬 爪诇讜讞讬转 讜诪讚拽转谞讬 诇驻诇讜讙转讬讬讛讜 讙讘讬 砖诪谉 讜拽转谞讬 诇讛 讙讘讬 爪诇讜讞讬转 砖诪注 诪讬谞讛 诪诪砖谞讛 讬转讬专讛 讚讘诪诇转讗 讗讞专讬转讬 讛讜讗 讚驻诇讬讙讬 讘爪诇讜讞讬转 讛讻讬 谞诪讬 讗讬讻讗 诇驻专讜拽讬 讻谉 讻讻转讜讘 讘讞讚讜砖讬 讛专诪讘"谉 讝"诇. 讛专讗"诐 讝"诇. 


讗讬 讛讻讬 讗讬诪讗 住讬驻讗 诪讜讚讬诐 讞讻诪讬诐 讻讜'. 讜专讘讛 讜专讘 讬讜住祝 讚讛讜讜 诪转专爪讬诐 专讬砖讗 讚诪转谞讬转讬谉 讜讚讗讬 讛讜讜 讬讚注讜 住讬驻讗 讚诪转谞讬转讬谉 讗诇讗 讛讜讛 住讘讬专讬 诇讛讜 讚住讬驻讗 讛讻讬 拽讗诪专 讘讝诪谉 砖讛爪诇讜讞讬转 讻讘专 讘讬讚 讛转讬谞讜拽 砖讛讘讬讗讛 讘讬讚讜 诪讘讬转 讗讘讬讜 驻讟讜专 讚讗讘讚讛 诪讚注转 讛讬讗 讜讻讬 转讬诪讗 讗诪讗讬 诇讗 讘注讬 转诇诪讜讚讗 诇驻专讜砖讛 诇住讬驻讗 讛讻讬 诪砖讜诐 诇驻讬 讛讗讬 驻讬专讜砖讗 诇讗 讛讜讛 爪专讬讱 诇诪转谞讬 讜诪讚讚 讛讞谞讜谞讬 诇转讜讻讛 讗诇讗 讜讚讗讬 讛讻讬 拽讗诪专 诪讚讚 讞谞讜谞讬 诇诪讜讚 讘转讜讻讛 讜讻讚拽讗 住诇拽讗 讚注转讗 诪注讬拽专讗 讜讚拽讗 拽砖讬讗 诇讱 讗讘讚讛 诪讚注转 讛讬讗 讻讚专讘讛 讚讗诪专 专讘讛 讛讻讬砖讛 谞转讞讬讬讘 讘讛 驻讬专讜砖 诇注谞讬谉 讝拽谉 讜讗讬谞讜 诇驻讬 讻讘讜讚讜 讗转诪专 讗祝 注诇 讙讘 讚驻讟专讬讛 专讞诪谞讗 诪讛砖讘转 讗讘讚讛 讻讬讜谉 砖谞讟诇讛 谞转讞讬讬讘 讘讛砖讘转讛. 注诇讬讜转.





诪讛专砖"讗 - 讞讬讚讜砖讬 讛诇讻讜转

讘诪砖谞讛 讛砖讜诇讞 讗转 讘谞讜 讗爪诇 讞谞讜谞讬 讜诪讚讚 诇讜 讘讗讬住专 砖诪谉 讻讜' 讻爪"诇 讜讻"讛 讘专讬"祝 讜讘专讗"砖 讜讻谉 诪讜讻讞 诪驻专砖讘"诐 砖讻转讘 讜讗诐 转讗诪专 讜诇转谞讬讬讛 诇驻讜谞讚讬讜谉 讻讜' 讜注讬讬谉 讘诪讛专砖"诇:


讘驻专砖讘"诐 讘讚"讛 讻讚砖诪讜讗诇 讻讜' 讜讗注"讙 讚转谞讬讗 讻讜讜转讬讛 讚砖诪讜讗诇 讘驻专拽 讚' 讚谞讚专讬诐 讘讛诇讬讻讛 讞讬讬讘 讘讛 注讻"诇 讛讜讗 诪讙讜诪讙诐 诇讻讗讜专讛 讜讘讚驻讜住 讞讚砖 诪讞拽讜 讻诇 讝讛 诪驻专砖讘"诐 讜讬砖 诇拽讬讬诐 驻讬专讜砖讬诐 讛讬砖谞讬诐 讚专爪讛 诇讜诪专 讜讗注"讙 讚转谞讬讗 讻讜讜转讬讛 讚砖诪讜讗诇 讘注讬 转诇诪讜讚讗 诇讗讜拽诪讗 驻诇讜讙转讗 讚讛讻讗 讗诇讬讘讬讛 讜讘驻讬' 讗讞专 讘讚驻讜住 讛讙讬讛讜 讘讛诇讬讻讛 讞讬讬讘 讘讛 讘讞讝讬专讛 驻讟讜专 讚讛砖转讗 讬砖 诇驻专砖 讚讗注"讙 讚讘讞讝讬专讛 讚讛转诐 驻讟讜专 砖讛讬讗 注诇 讬讚讬 讘谉 讚注转 讛讻讗 讘讞讝讬专转 讛转讬谞讜拽 讞讬讬讘 讻讬讜谉 砖讗讬谞讜 讘谉 讚注转 讜拽"诇:


转讜住' 讘讚"讛 讗诇讗 爪诇讜讞讬转 讻讜' 讛讻讬 谞诪讬 讚讛讜讛 驻讟讜专 讛住"讚 讜讗讞"讻 诪"讛 讜讻讙讜谉 砖谞讟诇讛 讞谞讜谞讬 讻讜' 讻爪"诇:


讘讚"讛 讗讬 讛讻讬 讗讬诪讗 讻讜' 讜专讘讛 讜专讘 讬讜住祝 住讘专讬 讘讝诪谉 砖爪诇讜讞讬转 讻讜' 砖讛讘讬讗讛 诪讘讬转 讗讘讬讜 注讻"诇 讜转诇诪讜讚讗 诇注讬诇 谞讬讞讗 诇讬讛 诇讗讜拽诪讗 讘讛讻讬 诪砖讗"讻 讛讻讗 诇专讘讛 讜专讘 讬讜住祝 讚诇讗 讛讜讬 住讬驻讗 讚讜诪讬讗 讚专讬砖讗 讜拽"诇:





讞讻诪转 砖诇诪讛

专"砖 讘讚"讛 诪砖讜诐 讬讗讜砖 讻讜' 讗讜转讜 诪爪讜讬 诪驻谞讬 砖讟讜专讞 讻讜' 讻爪"诇:


讘讚"讛 诪爪讗转讬 讛讙讛转 讻讜' 讜讗"转 诇讚讬讚谉 诇转谞讬讬讛 诇驻讜谞讚讬讜谉 讘诪转谞讬转讬谉 讻爪"诇:





专砖"砖

讙诪专讗 [讗"讚 讗住讬驻讗 拽讗讬. 讜讻"讛 讛诪住拽谞讗 讜拽"诇 讗讚诪讜讚讬 诇讬讛 讗讜讚讜讬讬 诇讬驻诇讜讙 注诇讬讛 讗讬驻诇讜讙讬 讚讻讛"讙 驻专讬讱 讘住"驻 砖讘讜注讜转 讛驻拽讚讜谉. 讜讻讗谉 诇讗 砖讬讬讱 转讬专抓 讛转讜住' 讘讬讘诪讜转 (诪"讜 讘') 讚"讛 讘砖讟讘诇 讜注诪砖"讻 讘驻"讘 讚驻讗讛 诪"讘] :



转讚"讛 讜讛转谞谉. 转讬诪讛 讻讜' 讗"讻 讻诪讜 讻讜' 转讛讬讛 砖诇 转专讜诪讛 讻讜'. 注转讜讬"讟. 讜拽讜砖讬讬转讜 讛砖谞讬' 讗讬谞讛 诪讜讘谞转 讚讗讬诪讗 讚讙诐 讻讜讜谞转 讛转讜住' 砖讬讛讬讛 讟讘诇 讜转诪讬讛转诐 讗讬谞讛 专拽 讚诇诪讛 讬讛讬讛 转专讜诪讛. 讗讜 讬"诇 讻讜讜谞转诐 讚讗诐 诪讚讚 讚"诪 谞' 住讗讛 诇转讜讱 讻诇讬 讛专讬 讛诐 讞住专讬诐 谞' 诪讬爪讜讬讬诐 讜讗"讻 讻砖转讜专诐 讗讞"讻 诪讛诐 住讗讛 诇转专讜诪讛 讛讜讛 讘讛 讙"讻 讗讞讚 诪谞' 诇讘讚 讛诪讬爪讜讬 砖诇讛 讜讛讜讗 讬砖讗专 讞讜诇讬谉. 讜讚注 讚讛住讗讛 砖转讜专诐 诇转专讜诪讛 爪专讬讻讛 诇讛讬讜转 诪讗讜诪讚 讜诇讗 讘诪讚讛 诪诪砖 讻讚转谞谉 砖诐 讘驻"讗 诪"讝:



转讚"讛 诪砖讜诐 讬讗讜砖. 讛讜讬 诪爪讬 诇砖谞讜讬讬 讻讜'. 诇讗 讛讘谞转讬 讚"拽 讚讛讗 讻转讘讜 讘讚讘讜专 讛拽讜讚诐 砖讛诪讬爪讜讬 讛讜讗 转专讜诪讛 讜讚讗讬 讜讗驻"讛 讛讜讬 拽砖讛 诇专"讗 诪讛讻讗. 讜注"讻 讻讜讜谞转 讛拽讜砖讬讗 讛讜讗 讻诪砖"讻 砖诐 讚拽住"讚 讚讛讻讗 讛讟注诐 诪砖讜诐 讚诇讗 讞砖讬讘 诇讬讛 诇诇讜拽讞 讜讗"讻 诇讬讛讜讬 讻诪讜 讙专注讬谞讬诐 讚砖诐 诪"讛 讜讗讬谞讱 讚诪讜转专讜转 诪讟注诐 砖讻转讘转讬 砖诐 讘住"讚 讜讛诪转专抓 讛砖讬讘 讚诇注讜诇诐 讞砖讬讘 讛讜讗 专拽 讚讛讻讗 诪砖讜诐 讬讗讜砖 讘注诇讬诐 讜讗讬诇讜 讛驻拽讬专 讻讛谉 转专讜诪讛 讞砖讜讘讛 讗讟讜 转讬驻拽注 砖诐 转专讜诪讛 诪讬谞讛. 讜诇驻"讝 讬讜讻诇 讛讬砖专讗诇 诇诪讻专讜 诇讻讛谉 讜讚诇讗 讻讛专砖讘"诐 砖讻' 诇注讬诇 讜谞讜转谉 诇讻讛谉. 讜注诪砖"讻 诇注讬诇 (驻"讗 讘') 讘转讚"讛 讗诇讗:



专"砖 讚"讛 讗讘讚讛 诪讚注转. 讜讗讬谞讜 讞讜砖砖 讗诐 讬讞讝讬专谞讛 诇讘谞讜 讻讜'. 讻"谞 讚爪"诇:



转讚"讛 讛诇讜拽讞 (讘住讜驻讜). 讚讛转诐 讜讚讗讬 讚讛讜讬 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讗诇讗 专讘讛 讜专"讬. 注讬' 讘"拽 讚祝 拽讚 注"讗 转讜住' 讚"讛 专讘讛:

